text: 48 Pulikani ichi, imwe nyumba ya Yakhobe,Imwe mukujichema zina la Israyeli+Na imwe mwafuma ku maji gha* Yuda,Mwaŵeneimwe mukulapa mu zina la Yehova+Na imwe mukuchema pa Chiuta wa Israyeli,Kweni mu unenesko na urunji chara.+2 Pakuti ŵakujithya zina kutolera pa msumba utuŵa+Na kupenja wovwiri kwa Chiuta wa Israyeli,+Uyo zina lake ni Yehova wa mawumba.3 “Vinthu vyakwamba nkhamuphalirani kale chomene.Vikafuma mu mulomo wane,Ndipo nkhavimanyiska.+Mwamabuchi nkhachitapo kanthu, ndipo vikawoneka.+4 Chifukwa nkhamanya kuti ndimwe ŵamtafuKuti singo zinu ni msipa wachisulo ndipo visko vinu ni mkuŵa.+5 Nkhakuphalira kale chomene.Pambere chindamanyikwe, ine nkhakuphalira kuti uchipulike,Kuti uleke kuyowoya kuti: ‘Ngoza wane wachita ichi.Chikozgo chane chakuŵaja na chikozgo chane chachisulo* ndivyo vyalangura chinthu ichi.’6 Mwapulika na kuwona vyose ivi.Kasi muchipharazgenge chara?+Kwamba sono, nkhuphara vinthu viphya kwa imwe,+Vinthu vyakubisika ivyo mundavimanye.7 Vikulengeka sono, kale chomene chara,Vinthu ivyo undavipulikepo kufika muhanya uno,Kuti uleke kuyowoya kuti: ‘Wonani, nkhuvimanya kale.’8 Kweni undavipulike,+ undavimanye,Kumanyuma uku, makutu ghako ghakaŵa ghambura kujulika.Pakuti nkhumanya kuti ndiwe muryarya chomene,+Ndipo ukuchemeka wakubuda kwamba apo ukababikira.+9 Kweni niwezgenge ukali wane chifukwa cha zina lane.+Chifukwa cha malumbo ghane nijikorenge,Ndipo nikuparanyenge yayi.+10 Wona, nakwenga, kweni nga ni siliva chara.+Nakuyezga mu ng’anjo ya visuzgo.+11 Nichichitenge, chifukwa cha namwene, enya, chifukwa cha ine nekha,+Kasi ningajifipiska wuli?+Uchindami wane nkhuwupeleka kwa munyake chara.*12 Pulika kwa ine, iwe Yakhobe, na iwe Israyeli wamweneiwe nakuchema.Ndine mweneyura.+ Ndine wakwamba. Ndineso waumaliro.+13 Woko lane ndilo likajintha charu chapasi,+Woko lane lamalyero likatandawura machanya.+Para nkhuvichema, vyose vikwimilira pamoza.14 Wunganani pamoza mose imwe, mupulike.Ni njani pakati pawo uyo waphara vinthu ivi?Yehova wamutemwa.+Wafiskenge khumbo lake pa Babuloni,+Ndipo woko lake limikanenge na Ŵakalidi.+15 Ine namwene nayowoya na kumuchema.+Niza nayo, ndipo nthowa yake yiŵenge yachandulo.+16 Zani pafupi na ine, mupulike ichi.Kufuma waka pakwamba nkhuyowoyera kumphepete chara.+Kufuma pa nyengo iyo vikachitikanga, ine nkhaŵapo.”Ndipo sono Fumu Yikuru Yehova yanituma, na mzimu wake.17 Yehova, Muwomboli winu, Mutuŵa wa Israyeli+ wakuti:“Ine Yehova, ndine Chiuta winu,Uyo wakumusambizgani kuti musange chandulo,+Uyo wakumulongozgani mu nthowa iyo mukwenera kwendamo.+18 Muŵenge kuti mwapulikira malango ghane!+Mphanyi mtende winu waŵa nga ni mlonga+Na urunji winu nga ni majigha gha nyanja.+19 Mphapu* yinu mphanyi yanguŵa yinandi nga ni mchenga,Na ŵana ŵinu nga nthumalibwe twa mchenga.+Mphanyi zina lawo lindadumulike panji kuparanyika pamaso pane.”20 Fumanimo mu Babuloni!+Chimbirani ku Ŵakalidi.Yowoyani mwachimwemwe! Muchipharazge!+Manyiskani ichi ku vigoti vya charu chapasi.+Muyowoye kuti: “Yehova wawombora muteŵeti wake Yakhobe.+21 Ŵakaŵa na nyota chara apo wakaŵalongozganga mu malo ghakupasuka.+Wakaŵafumiskira maji mu jalawe.Wakaswa jalawe, ndipo maji ghakafuma.”+22 “Kulije mtende ku ŵaheni,” wakuti Yehova.+


c: text/html

text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Yehova wakulongozga mtima wa themba (1)
-
Urunji nguwemi chomene kuluska sembe (3)
-
Munthu wachitatata vinthu vikumwendera (5)
-
Uyo wakuleka kupulika wakuyuyuka, nayo wapulikikwenge yayi (13)
-
Palije vinjeru vyakususkana na Yehova (30)
21 Mtima wa themba uli nga nthumilonga twa maji mu woko la Yehova.+
Wakuwulongozgera kulikose uko wakhumba.+
2 Nthowa zose za munthu zikuwoneka zakunyoloka kwa iyo,+
Kweni Yehova wakusanda mtima.+
3 Kuchita urunji na kweruzga mwakunyoloka
Vikumukondweska chomene Yehova kuluska sembe.+
4 Maso ghakujikuzga na mtima wamtonyoro
—Ni nyali iyo yikulongozga muheni, ndipo nkhwananga.+
5 Maghanoghano gha munthu wachitatata ghakovwira kuti vinthu vyende makora,+
Kweni wose awo ŵakuchimbilira pakuchita vinthu ŵakavukenge.+
6 Kusanga usambazi na lulimi lwautesi
Kuli nga ni nyathutwe uyo wakuzgeŵelekera, ntchipingo cha nyifwa.+
7 Nkhaza za ŵaheni ziŵapyepyeturenge,+
Pakuti ŵakukana kuchita vinthu mu urunji.
8 Nthowa ya munthu uyo wali na mulandu njakubendera,
Kweni mulimo wa munthu wakutowa ngwakunyoloka.+
9 Ntchiwemi kukhala pakona pa mtenje
Kuluska kukhala mu nyumba yimoza na mwanakazi wambembe.+
10 Munthu muheni wakudokera uheni.+
Wakuchitira lusungu yayi mzengezgani wake.+
11 Para wakugoska wapika chilango, munthu wambura mahara wakuŵa wavinjeru,
Para munthu wavinjeru wapokera mahara, wakusazgirako kumanya vinthu.+
12 Chiuta Murunji wakulaŵiska nyumba ya muheni,
Ŵaheni wakuŵawiskira pasi na kuŵaparanya.+
13 Yose uyo wakujara khutu lake para wakuyuyuka wakuchema,
Nayo wachemenge, kweni wazgorekenge yayi.+
14 Chawanangwa cha kuudesi chikuwezga ukali,+
Ndipo chimbundi chakubisika chikulekeska mbembe yikuru.
15 Ntchimwemwe kwa murunji kuchita vinthu mu urunji,+
Kweni ntchinthu chakofya chomene ku awo ŵakuchita uheni.
16 Munthu uyo wapatukako ku nthowa ya mahara,
Wapumulenge pamoza na awo ŵali kufwa.+
17 Uyo wakutemwa kusangwa wakavukenge.+
Uyo wakutemwa vinyo na mafuta wasambazgenge yayi.
18 Muheni ntchiwombolero cha murunji,
Ndipo muryarya watolekenge mu malo mwa wakunyoloka.+
19 Ntchiwemi kukhala mu mapopa
Kuluska kukhala na mwanakazi wambembe na muŵeleŵesi.+
20 Vyuma vyakuzirwa na mafuta vikusangika mu nyumba ya wavinjeru,+
Kweni muzeleza wakusakaza ivyo wali navyo.+
21 Uyo wakulondezga urunji na lusungu
Wasangenge umoyo, urunji, na uchindami.+
22 Wavinjeru wangawukira msumba wa munthu wankhongono,
Na kubwangandura nkhongono izo ŵakuthemba.+
23 Uyo wakukora mulomo na lulimi lwake
Wakujivikilira ku suzgo.+
24 Munthu uyo wakuchita vinthu mwakujiŵikamo nkhanira
Mukumuchema wakujiŵikamo, na wamtonyoro.+
25 Ivyo munthu mukata wakudokera vimukomenge,
Pakuti mawoko ghake ghakukana kugwira ntchito.+
26 Zuŵa lose wakudokera waka,
Kweni murunji wakupa, wakukanilira yayi.+
27 Sembe ya muheni mbukazuzi.+
Ndipo chomene kwakuluska para wakuyipeleka na khumbo liheni.
28 Kaboni mutesi waparanyikenge,+
Kweni munthu uyo wakupulikizga wapelekenge ukaboni wakupulikikwa.
29 Munthu muheni wakujikhwimiska pa chisko,+
Kweni murunji ndiyo mendero ghake ngakugomezgeka.+
30 Kulije vinjeru, umanyi, nanga ni fundo ivyo vingimikana na Yehova.+
31 Hachi likunozgekera zuŵa la nkhondo,+
Kweni Yehova ndiyo wakuponoska.+
Tumizgani
Tumizgani
Zintharika 21
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=20&Chapter=21&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D20%26Chapter%3D21%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg

robotstxt: allowed

filter: keep


text: 22 Penepapo Joshuwa wakachema Ŵarubeni, Ŵagadi, na hafu ya fuko la Manase.2 Wakati kwa iwo: “Mwachita vyose ivyo Mozesi muteŵeti wa Yehova wakamuphalirani,+ ndipo mwapulikira mazgu ghane pa vyose ivyo nkhamulangurani.+3 Mundaŵaside ŵabali ŵinu nyengo yose iyi m’paka muhanya uno,+ ndipo mwasunga dango la Yehova Chiuta winu.+4 Yehova Chiuta winu waŵapumuzga ŵabali ŵinu, nga umo wakaŵalayizgira.+ Sono imwe mungawelera ku mahema ghinu mu charu icho Mozesi, muteŵeti wa Yehova, wakamupani ku sirya* linyake la Yorodani.+5 Kweni mulondezgenge mwakupwelelera ulongozgi na Dango ilo Mozesi, muteŵeti wa Yehova, wakamupani.+ Mutemwenge Yehova Chiuta winu,+ mwendenge mu nthowa zake zose,+ musungenge malango ghake,+ mudemelere kwa iyo,+ na kumuteŵetera+ na mtima winu wose na umoyo winu wose.”+6 Ntheura Joshuwa wakaŵatumbika na kuŵatuma kuti ŵalutenge, ndipo ŵakaluta ku mahema ghawo.7 Mozesi wakapeleka kale Bashani+ kuŵa chiharo cha hafu ya fuko la Manase, ndipo hafu yinyake ya fuko ili, Joshuwa wakayipa charu kumanjiliro gha dazi kwa Yorodani,+ pamoza na ŵabali ŵawo. Kweniso apo Joshuwa wakaŵatumanga ku mahema ghawo wakaŵatumbika.8 Wakati kwa iwo: “Welerani ku mahema ghinu na usambazi unandi, pamoza na viŵeto vinandi, na siliva, golide, mkuŵa, chisulo, na vyakuvwara vinandi chomene.+ Gaŵanani na ŵabali ŵinu vinthu ivyo mwapoka+ ku ŵalwani ŵinu.”9 Ntheura Ŵarubeni, Ŵagadi, na hafu ya fuko la Manase ŵakafumako ku Ŵaisrayeli ŵanyawo ku Shilo mu charu cha Kenani, ŵakawelera ku charu cha Giliyadi,+ ku charu chawo uko ŵakakhazikika kuyana na languro la Yehova kwizira mwa Mozesi.+10 Ŵakati ŵafika mu vigaŵa vya Yorodani mu charu cha Kenani, Ŵarubeni, Ŵagadi, na hafu ya fuko la Manase ŵakazenga jotchero kwenekura pafupi na Yorodani, chijotchero chikuru chomene.11 Pamanyuma, Ŵaisrayeli ŵanyawo ŵakapulika,+ ndipo ŵakati: “Mwawona! Ŵarubeni, Ŵagadi, na hafu ya fuko la Manase ŵazenga jotchero mu mphaka ya charu cha Kenani, mu vigaŵa vya Yorodani ku dera la Ŵaisrayeli.”12 Ŵaisrayeli ŵakati ŵapulika, wumba wose ukawungana pa Shilo+ kuti ulute ukarwe nawo nkhondo.13 Penepapo Ŵaisrayeli ŵakatuma Finehasi+ mwana wa Eliyazara wasembe* ku Ŵarubeni, Ŵagadi, na hafu ya fuko la Manase mu charu cha Giliyadi.14 Wakaŵa pamoza na ŵalongozgi 10, mulongozgi yumoza pa nyumba yiliyose ya mafuko ghose gha Israyeli, waliyose wakaŵa mulara wa nyumba ya awiske pakati pa vikwi* vya Israyeli.+15 Ŵakati ŵafika kwa Ŵarubeni, Ŵagadi, na hafu ya fuko la Manase mu charu cha Giliyadi, ŵakati kwa iwo:16 “Wumba wose wa Yehova ukuti: ‘Chifukwa wuli mwamuchitira mwambura kugomezgeka+ Chiuta wa Israyeli? Muhanya uno mwaleka kulondezga Yehova, ndipo mwajizengera jotchero na kugalukira Yehova.+17 Kasi ubudi uwo tikachita pa Peyori ukaŵa wakukwana yayi? Tindajitozge ku ubudi wura m’paka muhanya uno, nangauli nthenda yikawira pa wumba wa Yehova.+18 Kweni imwe muhanya uno mukulekaso kulondezga Yehova! Usange mwagalukira Yehova muhanya uno, namachero wakwiyirenge wumba wose wa Israyeli.+19 Sono usange ntchifukwa chakuti charu chinu ntchakufipirwa, yambukirani ku charu cha Yehova+ uko chihema cha Yehova chikukhala,+ ndipo mukakhale pakati pithu. Kweni mungagalukiranga Yehova yayi panji kutigaluska ise, pakujizengera jotchero padera pa jotchero la Yehova Chiuta withu.+20 Apo Akani+ mwana wa Zera wakachita mwambura kugomezgeka pa vinthu ivyo vikenera kuparanyikirathu, asi ukali wa Chiuta ukiza pa wumba wose wa Israyeli?+ Ndipo wakafwa yekha yayi pa ubudi wake.’”+21 Penepapo Ŵarubeni, Ŵagadi, na hafu ya fuko la Manase ŵakazgora ŵalara ŵa vikwi* vya Israyeli kuti:+22 “Yehova, Chiuta wa ŵachiuta, Yehova, Chiuta wa ŵachiuta,+ wakumanya ndipo Israyeli nayo wamanyenge. Usange ndise ŵakugaluka na ŵambura kugomezgeka kwa Yehova, mungatilekanga waka chara muhanya uno.23 Usange tili kujizengera jotchero ili kuti tileke kulondezga Yehova na kupelekapo sembe zakotcha, sembe za vyamuminda, na sembe zawenenawene, Yehova watilangenge.+24 Kweni pali chifukwa chinyake icho tili kuchitira nthena, pakuti tikatenge: ‘Kunthazi, ŵana ŵinu ŵazamuphalira ŵana ŵithu kuti: “Kasi muli na kanthu wuli mwa Yehova Chiuta wa Israyeli?25 Yehova waŵika Yorodani kuŵa mphaka pakati pa ise na imwe, Ŵarubeni na Ŵagadi. Mulije chigaŵa mwa Yehova.” Ndipo ŵana ŵinu ŵazamujandizga ŵana ŵithu kusopa* Yehova.’26 “Ntheura tikati: ‘Tiyeni tichitepo kanthu, tizenge jotchero, lakupelekerapo sembe zakotcha panji sembe zinyake yayi,27 kweni kuti liŵenge ukaboni pakati pa imwe na ise+ kweniso mphapu* zithu pamanyuma pa ise kuti titeŵeterenge Yehova pamaso pake pamoza na sembe zithu zakotcha, sembe zithu zinyake, na sembe zithu zawenenawene,+ mwakuti ŵana ŵinu ŵaleke kuzakaphalira ŵana ŵithu kunthazi kuti: “Mulije chigaŵa mwa Yehova.”’28 Ntheura tikati: ‘Usange kunthazi ŵazamuyowoya ivi kwa ise na ku mphapu* yithu, mbwenu ise tizamuti: “Wonani chikozgo cha jotchero la Yehova icho ŵasekuru ŵithu ŵakazenga, kuti ntchakupelekerapo sembe zakotcha panji sembe zinyake yayi, kweni nga mbukaboni pakati pa imwe na ise.”’29 Ise tingachichita chara kugalukira Yehova na kuleka kulondezga Yehova+ muhanya uno, pakuzenga jotchero lakupelekerapo sembe zakotcha, sembe za vyamuminda, na sembe zinyake, padera pa jotchero la Yehova Chiuta withu ilo lili panthazi pa chihema chake.”+30 Finehasi wasembe, ŵalongozgi ŵa wumba, na ŵalara ŵa vikwi* vya Israyeli awo ŵakaŵa nayo ŵakati ŵapulika mazgu gha mphapu ya Rubeni, Gadi, na Manase, ŵakakhorwa.+31 Ntheura Finehasi mwana wa Eliyazara wasembe wakati ku mphapu ya Rubeni, Gadi, na Manase: “Muhanya uno, tamanya kuti Yehova wali pakati pithu, chifukwa mundachite mwambura kugomezgeka kwa Yehova. Sono mwaponoska Ŵaisrayeli mu woko la Yehova.”32 Penepapo Finehasi mwana wa Eliyazara wasembe na ŵalongozgi ŵakawelera kufumako ku Ŵarubeni na Ŵagadi mu charu cha Giliyadi na kuya mu charu cha Kenani, ndipo ŵakiza na mazgu ku Ŵaisrayeli ŵanyawo.33 Ŵaisrayeli ŵakakhorwa na ivyo ŵakapulika. Penepapo Ŵaisrayeli ŵakalumba Chiuta, ndipo ŵakayowoyaposo yayi vya kuluta kukarwa nkhondo na Ŵarubeni na Ŵagadi na kuparanya charu icho ŵakakhalangamo.34 Ntheura Ŵarubeni na Ŵagadi ŵakalithya zina jotchero lira,* chifukwa “mbukaboni pakati pithu kuti Yehova ni Chiuta waunenesko.”


text:
MUTU 2
Baibolo ni Buku Lakufuma kwa Chiuta
1, 2. Chifukwa wuli Baibolo ntchawanangwa chapadera chomene?
KASI mukujipulika wuli para mubwezi winu wamupani chawanangwa? Mukukondwa chomene. Mungachedwa yayi kuti muchiwone chawangwa icho wamupani. Mukumanya kuti wakumughanaghanirani. Ndipo mukumuwonga chifukwa cha chawanangwa icho wamupani.
2 Baibolo ntchawanangwa chakufuma kwa Chiuta. Baibolo likutiphalira vinthu ivyo palije buku linyake lingatiphalira. Mwachiyelezgero, likutiphalira kuti Chiuta wakalenga kuchanya, charu chapasi, kweniso mwanalume na mwanakazi wakwamba. Mu Baibolo muliso fundo izo zingatovwira para tili na masuzgo. Baibolo likulongosora umo Chiuta wafiskirenge khumbo lake na kunozga charu kuti ŵanthu ŵakhalengemo makora. Baibolo ntchawanangwa chapadera chomene.
3. Kasi muwonenge vichi apo mukusambira Baibolo?
3 Apo mukusambira Baibolo muwonenge kuti Chiuta wakukhumba kuti muŵe mubwezi wake. Para mulutilirenge kusambira Baibolo limovwiraninge kuti muŵe mubwezi wake.
4. Kasi Mabaibolo nganandi wuli? Longosorani.
4 Baibolo lang’anamurika mu viyowoyero vyakujumpha 2,600. Mabaibolo ghanandi ghakusindikizgika. Ndipo ŵanthu ŵanandi ŵakuŵerenga Baibolo mu chiyowoyero chawo. Ŵanthu ŵakugura panji kupokera Mabaibolo ghakujumpha 1 miliyoni Sabata yiliyose. Palije buku linyake ilo lingayana na Baibolo.
5. Chifukwa wuli Baibolo ni “mazgu gha Chiuta”?
5 Baibolo ‘ndakupelekeka na Chiuta.’ (Ŵerengani 2 Timote 3:16.) Kweni ŵanthu ŵanyake ŵangafumba kuti, ‘Pakuti Baibolo likalembeka na ŵanthu, vyaŵa wuli kuti liŵe lakupelekeka na Chiuta? Baibolo likuti: “Ŵanthu ŵakayowoyanga vyakufuma kwa Chiuta pakulongozgeka na mzimu utuŵa.” (2 Petrosi 1:21) Mwachiyelezgero: Gogo wangatuma muzukuru wake kuti wamulembere kalata. Uthenga wa mu kalata ukuŵa wa gogo. Kalata iyi yikuŵa yake, kuti nja muzukuru wake yayi. Ndimo viliriso na Baibolo. Lili na uthenga wa Chiuta, wa awo ŵakalemba yayi. Lekani Baibolo lose ni “mazgu gha Chiuta.”—1 Ŵatesalonika 2:13; wonani Mazgu Ghakuumaliro 2.
BAIBOLO LIKUNENESKA
6, 7. Chifukwa wuli tingati Baibolo ndakukolerana?
6 Baibolo likatora vyaka vyakujumpha 1,600 kuti limare kulembeka. Awo ŵakalembanga ŵakaŵako mu nyengo yakupambana. Ŵanyake ŵakaŵa ŵakusambira chomene, ŵanyake yayi. Mwachiyelezgero, munyake wakaŵa dokotala, ŵanyake ŵakaŵa ŵalimi, ŵalovi ŵa somba, ŵaliska ŵa viŵeto, zintchimi, ŵeruzgi, ndipo ŵanyake ŵakaŵa mafumu. Nangauli awo ŵakalemba Baibolo ŵakaŵa ŵakupambana, kweni ndakukolerana kwambira Genizesi m’paka Chivumbuzi. Mu Baibolo mulije chaputara icho chikususkana na chinyake. *
7 Buku la Genizesi likutiphalira umo masuzgo gha ŵanthu ghakambira. Buku la Chivumbuzi likuyowoya umo Chiuta wawuskirengepo masuzgo agha, ndipo charu chizamuŵa paradiso. Baibolo likutiphalira vinthu ivyo vyachitika kufuma kale, ndipo likulongora kuti khumbo la Chiuta likufiskika nyengo zose.
8. Yowoyani vinthu vinyake ivyo vikulongora kuti Baibolo likuneneska pa nkhani za sayansi.
8 Baibolo ni buku la sayansi panji la sukulu yayi. Kweni ivyo likuyowoya pa nkhani za sayansi likuneneska. Umu ndimo buku lakufuma kwa Chiuta likwenera kuŵira. Mwachiyelezgero, mu buku la Levitiko muli malango agho Chiuta wakapa Ŵaisrayeli. Malango agha ghakayowoyanga ivyo ŵangachita kuti matenda ghaleke kufara. Malango agha ghakapelekeka ni kale chomene pambere ŵanthu ŵandamanye umo majeremusi na tuvibungu twakwambiska matenda tukutipira matenda. Baibolo likusambizgaso kuti charu chikuning’ina pambura kanthu. (Yobu 26:7) Nyengo yinyake ŵanthu ŵanandi ŵakagomezganga kuti charu ntchafulati, kweni Baibolo likayowoyerathu kuti charu ntchambulunga panji kuti charawundi.—Yesaya 40:22.
9. Pakuti awo ŵakalemba Baibolo ŵakayowoya unenesko, kasi vikutiphalira vichi?
9 Nyengo zose Baibolo likuneneska para likuyowoya vinthu ivyo vikachitika kale. Kweni mabuku ghanandi gha mbiri ghakuyowoya unenesko wose yayi, chifukwa awo ŵakalemba ŵakaŵa ŵambura kugomezgeka. Mwachiyelezgero, ni nyengo zose yayi apo ŵakalembanga para mtundu wawo waluza nkhondo. Kweni awo ŵakalemba Baibolo ŵakabisanga yayi para Ŵaisrayeli ŵaluza ku nkhondo. Kweniso ŵakalembanga ivyo ŵananga. Mu buku la Maŵazgo, Mozesi wakalemba zakwananga zikuru izo wakachita, izo Chiuta wakamulangirapo. (Maŵazgo 20:2-12) Awo ŵakalembanga Baibolo ŵakayowoyanga unenesko. Ichi chikulongora kuti Baibolo ndakufuma nadi kwa Chiuta ndipo tingaligomezga.
BUKU ILO MULI FUNDO ZAKOVWIRA
10. Chifukwa wuli fundo za mu Baibolo ni zakovwira?
10 Baibolo ‘ndakupelekeka na Chiuta kwizira mwa mzimu ndipo ndachandulo pa kusambizga, kuchenya, na kunyoloska vinthu.’ (2 Timote 3:16) Baibolo lili na fundo izo zingatovwira mazuŵa ghano. Pakuti Yehova wakumanya umo tili kulengekera, wakumanya maghanoghano ghithu na umo tikujipulikira. Wakutimanya makora kuluska umo ise tikujimanyira. Wakukhumba kuti tikondwenge. Wakumanyaso ivyo ni viwemi kwa ise na ivyo ni viheni.
11, 12. (a) Ni fundo wuli ziwemi izo Yesu wakayowoya mu Mateyu chaputara 5 m’paka chaputara 7? (b) Kasi tingasambiraso vichi mu Baibolo?
11 Mu Mateyu chaputara 5 m’paka 7, muli fundo ziwemi izo Yesu wakayowoya. Wakayowoya umo tingachitira kuti tiŵe ŵakukondwa, umo tingakhalira na ŵanyithu, umo tingapemphelera, na umo tingachitira na ndalama. Nangauli wakayowoya fundo izi vyaka 2,000 ivyo vyajumpha, kweni zichali zakuzirwa na zakovwira mazuŵa ghano.
12 Mu Baibolo, Yehova wakutisambizga fundo izo zingatovwira mu banja, umo tingagwilira ntchito, na umo tingakhalira mwa mtende na ŵanyithu. Nyengo zose fundo za mu Baibolo zingatovwira, kwali ndise anjani, kwali tikukhala nkhu, panji tili na masuzgo wuli.—Ŵerengani Yesaya 48:17; wonani Mazgu Ghakuumaliro 3.
MUNGAGOMEZGA MAUCHIMI GHA MU BAIBOLO
13. Kasi Yesaya wakati ntchivichi chizamuchitikira Babuloni?
13 Mauchimi ghanandi gha mu Baibolo ghali kufiskika kale. Mwachiyelezgero, Yesaya wakayowoyerathu kuti Babuloni wazamubwangandulika. (Yesaya 13:19) Wakalongosora ndendende umo tawuni ya Babuloni yizamubwangandulikira. Tawuni iyi yikazingilizgika na dambo kweniso m’panda uwo ukaŵa na vijaro vikuruvikuru. Kweni Yesaya wakayowoyerathu kuti maji gha mu dambo ili ghazamukamuka ndipo miryango yizamulekeka mwazi. Ŵasilikari ŵazamunjira mu tawuni iyi kwambura kurwa nkhondo. Kweniso wakayowoya kuti Sayirasi ndiyo wazamuthereska Babuloni.—Ŵerengani Yesaya 44:27–45:2; wonani Mazgu Ghakuumaliro 4.
14, 15. Kasi vikenda wuli kuti uchimi wa Yesaya ufiskike?
14 Pakati pajumpha vyaka 200, kufuma apo Yesaya wakalembera uchimi wake, ŵasilikari ŵakiza kuti ŵazakabwangandure Babuloni. Kasi mulongozgi wawo wakaŵa njani? Wakaŵa Sayirasi, fumu ya Ŵaperesiya, nga ni umo uchimi ukayowoyera. Vyose vikachitika ndendende kuti uchimi ufiskike.
15 Pa usiku uwu, ŵanthu ŵa mu Babuloni ŵakaŵa na phwando. Ŵakawonanga kuti mbakuvikilirika chifukwa tawuni yawo yikaŵa na m’panda wakukhora chomene kweniso yikazingilizgika na dambo. Pa nyengo iyi, Sayirasi na ŵasilikari ŵake ŵakapatuska maji gha mu dambo lira. Maji ghakachepa, ndipo ŵasilikari ŵakambuka. Kweni kasi ŵasilikari ŵa Sayirasi ŵakatenge ŵanjirenge wuli mu tawuni ya Babuloni pakuti yikaŵa mu m’panda? Nga umo uchimi ukayowoyera, pa zuŵa ili mulyango wa tawuni iyi ukalekeka mwazi. Ndipo ŵasilikari ŵakanjira kwambura kurwa nawo nkhondo.
16. (a) Kasi Yesaya wakati ntchivichi chizamuchitikira Babuloni? (b) Kasi tikumanya wuli kuti uchimi wa Yesaya ukafiskika?
16 Yesaya wakayowoyerathu kuti mu Babuloni muzamukhalaso ŵanthu yayi. Uchimi ukati: “Muzamukhalaso munthu chara, nesi munthu kuzengamo mu miwiro yose.” (Yesaya 13:20) Kasi uchimi uwu uli kufiskika? Uko kukaŵa tawuni ya Babuloni, makilomita pafupifupi 80 kumwera kwa Baghdad, mu charu cha Iraq, kukukhala ŵanthu yayi m’paka sono. Yehova ‘wakaphyerapo na chiphyelero cha pharanyiko.’—Yesaya 14:22, 23. *
17. Chifukwa wuli tikugomezga vyose ivyo Chiuta wali kulayizga?
17 Tikugomezga kuti ivyo Baibolo likuyowoya vizamuchitika, chifukwa mauchimi ghanandi gha mu Baibolo ghali kufiskika kale. Tili na chigomezgo chose kuti Yehova wazamufiska layizgo lake la kuzgora charu kuŵa paradiso. (Ŵerengani Maŵazgo 23:19.) Tili na “chigomezgo cha umoyo wamuyirayira uwo Chiuta uyo wakuteta yayi, wakalayizga kale chomene.”—Tito 1:2. *
BAIBOLO LINGASINTHA UMOYO WINU
18. Kasi Paulosi wakayowoya fundo wuli pa nkhani ya “mazgu gha Chiuta”?
18 Tasambira kuti palije buku lakuyana na Baibolo. Ndakukolerana ndipo likuneneska pa nkhani za sayansi na mbiri. Baibolo liliso na fundo zakovwira, ndipo lili na mauchimi ghanandi agho ghali kufiskika kale. Kweni ni ivi pera yayi. Mpositole Paulosi wakalemba kuti: “Mazgu gha Chiuta ngamoyo na ghankhongono.” Kasi fundo iyi yikung’anamurachi?—Ŵerengani Ŵahebere 4:12.
19, 20. (a) Kasi Baibolo lingamovwirani wuli kuti mujimanye? (b) Kasi mungalongora wuli kuti mukuwonga kuti Chiuta watipa Baibolo?
19 Baibolo lingasintha umoyo winu. Lingamovwirani kuti mujimanye umo muliri. Lingamovwiraniso kuti mumanye maghanoghano ghinu na umo mukujipulikira. Nyengo zinyake tingaghanaghana kuti tikumutemwa Chiuta, kweni kuti tilongore kuti tikumutemwa nadi, tikwenera kuchita ivyo Baibolo likuyowoya.
20 Baibolo lili kufuma nadi kwa Chiuta. Chiuta wakukhumba kuti tiŵerengenge Baibolo, kulisambira, na kulitemwa. Longorani kuti mukuwonga chawanangwa ichi na kulutilira kulisambira. Para muchitenge nthena, mumanyenge ivyo Chiuta wakukhumbira taŵanthu. Mu mutu 3, tizamusambira chifukwa icho Chiuta wakalengera ŵanthu.
^ ndime 6 Ŵanthu ŵanyake ŵakuti mavesi ghanyake mu Baibolo ghakususkana, kweni uwu mbutesi. Wonani mutu 7 mu buku lakuti Baibulo—Kodi Ndilo Mawu a Mulungu Kapena a Munthu? lakupharazgika na Ŵakaboni ŵa Yehova.
^ ndime 16 Kuti mumanye vinandi vyakukhwaskana na uchimi wa mu Baibolo, wonani burosha lakuti Bukhu la Anthu Onse, peji 27-29, lakupharazgika na Ŵakaboni ŵa Yehova.
^ ndime 17 Kubwangandulika kwa Babuloni ngumoza mwa mauchimi gha mu Baibolo agho ghali kufiskika. Kuti mumanye mauchimi ghakuyowoya za Yesu Khristu, wonani Mazgu Ghakuumaliro 5.
Manyani Vinandi
Kasi Baibolo Likutiphalira Unenesko?
Usange Baibolo ndakufuma kwa Chiuta, likwenera kupambana na mabuku ghanyake ghose.
Vikenda Wuli Kuti Unenesko Uvumbukweso?
Kasi ntchivichi chingatovwira kuti tikhorwe kuti ivyo tikugomezga vikufuma nadi mu Baibolo?


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Hananiya na Safira (1-11)
-
Ŵapositole ŵakuchita vimanyikwiro vinandi (12-16)
-
Ŵakukakika na kufwatulika (17-21a)
-
Ŵakutolekeraso panthazi pa Khoti Likuru (21b-32)
-
Ulongozgi wa Gamaliyeli (33-40)
-
Kupharazga nyumba na nyumba (41, 42)
5 Mwanalume munyake, zina lake Hananiya pamoza na muwoli wake Safira, ŵakaguliska munda wawo.
2 Kweni wakabisako ndalama zinyake, muwoli wake nayo wakamanya, ndipo zinyake wakiza nazo na kuziŵika pa malundi gha ŵapositole.+
3 Kweni Petrosi wakati: “Hananiya, chifukwa wuli Satana wakukhwimiska mtima kuti upusike+ mzimu utuŵa+ na kubisa ndalama zinyake izo ukaguliskira munda?
4 Asi pambere undaguliskike ukaŵa wako, ndipo ukati waguliskika asi ndalama zikaŵa mu mawoko ghako? Chifukwa wuli ukaghanaghana kuchita nthena mu mtima wako? Wapusika ŵanthu chara, kweni Chiuta.”
5 Hananiya wakati wapulika mazgu agha, wakawa pasi na kufwira papo. Ndipo wose awo ŵakapulika ŵakawopa chomene.
6 Ŵanyamata ŵakawuka, ŵakamuvunga mu salu, ndipo ŵakamutembezera kuwaro na kukamusunga.
7 Sono pakati pajumpha pafupifupi maora ghatatu, muwoli wake wakanjira, kwambura kumanya icho chachitika.
8 Petrosi wakati kwa iyo: “Niphalira, kasi ndalama izo imwe mukaguliskira munda ni zenezizi?” Iyo wakati: “Enya, ni zenezizi.”
9 Ntheura Petrosi wakati kwa iyo: “Chifukwa wuli imwe mwaŵaŵiri mukakolerana kuti muyezge mzimu wa Yehova? Wona, malundi gha awo ŵasunga mfumu wako ghali pa mulyango, ndipo ŵakutembezerenge kuwaro.”
10 Nyengo yeneyiyo, wakawa pasi pa malundi gha Petrosi na kufwira papo. Ŵanyamata ŵakati ŵanjira ŵakasanga kuti wafwa, ndipo ŵakamutembezera kuwaro na kukamusunga pafupi na mfumu wake.
11 Ntheura, mpingo wose na wose awo ŵakapulika vinthu ivi ŵakawopa chomene.
12 Kweniso, ŵapositole ŵakalutilira kuchita vimanyikwiro vinandi na minthondwe pakati pa ŵanthu.+ Ndipo wose ŵakawungananga mu Khonde la Solomoni.+
13 Pakaŵavya nanga njumoza wa ŵanthu ŵanyake uyo wakakhwima mtima kujibatika kwa iwo, ndipouli ŵanthu ŵakaŵatamikanga.
14 Kweniso ŵanalume na ŵanakazi ŵanandi awo ŵakagomezga Fumu ŵakalutilira kusazgikira.+
15 Ŵanthu ŵakizanga na ŵalwari mu misewu yikuru na kuŵagoneka pa tumabedi na pa mphasa kuti para Petrosi wakujumpha, muzgezge wake pera ufike pa ŵalwari ŵanyake.+
16 Kweniso, wumba uwo ukafumanga mu misumba yapafupi na Yerusalemu ukizanga, ukayeghanga ŵanthu ŵalwari na awo ŵakasuzgikanga na mizimu yaukazuzi, ndipo wose ŵakachizgikanga.
17 Kweni wasembe mukuru na wose awo ŵakaŵa nayo, ŵalondezgi ŵa Ŵasaduki, ŵakawuka ndipo ŵakachita sanji.
18 Ŵakaŵakora ŵapositole na kuŵajalira mu jele.+
19 Kweni nausiku, mungelo wa Yehova wakajura milyango ya jele+ na kuŵafumiska ndipo wakati:
20 “Lutaninge, mukimilire mu tempile ndipo mulutilire kuphalira ŵanthu mazgu ghose gha umoyo uwo ukwiza.”
21 Ŵakati ŵapulika ichi, kukati kwacha ŵakanjira mu tempile ndipo ŵakamba kusambizga.
Sono wasembe mukuru na awo ŵakaŵa nayo ŵakati ŵiza, ŵakachema ŵa mu Khoti Likuru la Ŵayuda na wumba wose wa ŵalara ŵa ŵana ŵa Israyeli, ndipo ŵakatuma ŵalinda ku jele kuti ŵakatore ŵapositole.
22 Kweni ŵalinda ŵakati ŵafika ku jele ŵakaŵasanga yayi. Ntheura ŵakawelera na kukayowoya,
23 kuti: “Tangusanga jele ndakujara na kulokeka makora ndipo ŵalinda ŵangwimilira pa milyango, kweni tati tajura mukati tangusangamo munthu chara.”
24 Ndipo kapitawo wa tempile na ŵalara ŵa ŵasembe ŵakati ŵapulika mazgu agha, ŵakamanya yayi umo vimalirenge.
25 Kweni mwanalume munyake wakiza na kuŵaphalira kuti: “Wonani, ŵanthu ŵara mukaŵajalira mu jele ŵimilira mu tempile, ŵakusambizga ŵanthu.”
26 Penepapo kapitawo wakaluta pamoza na ŵalinda ŵake na kuŵatora, kweni ŵakalimbana nawo yayi, pakuti ŵakawopanga ŵanthu kuti ŵangaŵadinya na malibwe.+
27 Ntheura ŵakiza nawo na kuŵayimika panthazi pa Khoti Likuru. Wasembe mukuru wakaŵafumba
28 ndipo wakati: “Tikamuphalirani kuti muleke kulutilira kusambizga mu zina ili,+ kweni wonani, mwazuzga Yerusalemu na chisambizgo chinu, ndipo mukukhumba kuti mulandu wa ndopa za munthu uyu uŵe pa ise.”+
29 Petrosi na ŵapositole ŵanyake ŵakazgora kuti: “Tikwenera kupulikira Chiuta nga muwusi m’malo mwa ŵanthu.+
30 Chiuta wa ŵasekuru ŵithu wakawuska Yesu, uyo imwe mukamukoma pakumupayika pa khuni.+
31 Chiuta wali kumukwezgera ku woko lake lamalyero+ nga ni Mulongozgi Mulara+ na Mponoski,+ kuti Israyeli wang’anamuke mtima na kugowokereka zakwananga zake.+
32 Ndipo ise ndise ŵakaboni pa nkhani izi,+ pamoza na mzimu utuŵa,+ uwo Chiuta wapeleka ku awo ŵakumupulikira nga muwusi.”
33 Ŵakati ŵapulika ichi, ŵakakwiya chomene ndipo ŵakakhumbanga kuŵakoma.
34 Kweni Mufarisi munyake zina lake Gamaliyeli+ wakawuka mu Khoti Likuru la Ŵayuda. Gamaliyeli wakaŵa msambizgi wa Dango uyo ŵanthu wose ŵakamuchindikanga. Wakati ŵapositole ŵaŵafumiskire kuwaro nyengo yichoko waka.
35 Ndipo wakati: “Ŵanalume ŵa Israyeli, chenjerani na ivyo mukukhumba kuchitira ŵanthu aŵa.
36 Pakuti kale kukawuka Teyudasi, uyo wakajitoranga kuti ni munthu wakuzirwa. Ŵanalume ŵanandi, pafupifupi 400 ŵakanjira mu gulu lake. Kweni wakati wakomeka, wose awo ŵakamulondezganga ŵakambininika na kumara.
37 Pamasinda, kukawuka Yudasi Mugalileya mu mazuŵa gha kalembera, ndipo wakaguza ŵanthu ŵanandi. Munthu uyu wakati wafwa, wose awo ŵakamulondezganga ŵakambininika.
38 Ntheura, umo viliri apa, nkhumuphalirani kuti, kulimbana nawo yayi ŵanthu aŵa, kweni muŵaleke waka. Pakuti usange chisambizgo ichi panji mulimo uwu ni vyakufuma ku ŵanthu, vimalenge vyekha.
39 Kweni usange ni vyakufuma kwa Chiuta, muvimazgenge yayi.+ Paumaliro mungasangika kuti mukulimbana na Chiuta.”+
40 Ŵakapulikira ulongozgi wake. Ndipo ŵakachema ŵapositole, ŵakaŵathyapura+ na kuŵakanizga kuyowoya mu zina la Yesu, ndipo ŵakaŵaleka kuti ŵalutenge.
41 Ntheura ŵakafumapo panthazi pa Khoti Likuru, ŵakasekeleranga+ pakuti ŵakapimika ŵakwenelera kuyuyulika chifukwa cha zina la Yesu.
42 Ndipo zuŵa lililose mu tempile na ku nyumba na nyumba+ ŵakalutilira kwambura kuleka kusambizga na kupharazga makani ghawemi ghakuyowoya vya Khristu, Yesu.+
Tumizgani
Tumizgani
Milimo 5
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=44&Chapter=5&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D44%26Chapter%3D5%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 2 Ivi ndivyo Yesaya mwana wa Amozi wakawona vya Yuda na Yerusalemu:+2 Mu mazuŵa ghaumaliro,Phiri la nyumba ya YehovaLizamukhazikika pachanya chomene pa mapiri,+Lizamutumphuskika pachanya pa tumapiri,Ndipo mitundu yose yizamuthilimukira kwenekuko.+3 Ŵanthu ŵanandi ŵazamulutako na kuyowoya kuti:“Zaninge, tiyeni tikwelere ku phiri la Yehova,Ku nyumba ya Chiuta wa Yakhobe.+Wamutisambizga nthowa zake,Ndipo tamwenda mu mendero ghake.”+Pakuti mu Ziyoni muzamufuma dango,*Mazgu gha Yehova ghazamufuma mu Yerusalemu.+4 Wazamweruzga pakati pa mitunduNa kunyoloskera vinthu ŵanthu ŵanandi.Ŵazamuskana* malupanga ghawo kuŵa vyakulimiraMikondo yawo kuŵa vyakuphatilira makuni.+Mtundu uzamuwuskira mtundu unyake lupanga chara,Ndipo ŵazamusambiraso nkhondo chara.+5 Iwe nyumba ya Yakhobe, zanga,Tiye tendenge mu ungweru wa Yehova.+6 Pakuti mwasida ŵanthu ŵinu, nyumba ya Yakhobe,+Chifukwa chakuti ŵazura na vinthu vyakufuma kumafumiro gha dazi,Ŵakuchita masalamusi+ nga Mbafilisiti,Ndipo ŵazura na ŵana ŵa ŵalendo.7 Charu chawo chazura na siliva na golide,Usambazi wawo ulije chigoti.Charu chawo chazura na mahachi,Ndipo magileta ghawo ngambura kupendeka.+8 Charu chawo chazura na ŵachiuta ŵawakawaka.+Ŵakusindamira mulimo wa mawoko ghawo,Icho minwe yawo yapanga.9 Ntheura munthu wakukhizgika, wakuŵa wakuyuyulika,Ndipo mungaŵagowokera yayi.10 Njirani mu jalawe, bisamani mu fuvuChifukwa cha kofya kwa kuŵapo kwa YehovaNa uchindami wake ukuru.+11 Maso gha munthu wakujikuzga ghakhizgikenge,Ndipo ŵanthu ŵakujituntha ŵayuyulikenge.Yehova yekha ndiyo wazamukwezgeka mu zuŵa ilo.12 Pakuti ni zuŵa la Yehova wa mawumba.+Likwiza pa waliyose uyo ngwakujikuzga na kujitukumura,Pa waliyose, kwali ngwakukwezgeka panji wakukhizgika,+13 Pa makuni ghose gha masidara gha ku Lebanoni agho ngatali na ghakutumphuskikaNa pa makuni ghose gha oku gha ku Bashani,14 Pa mapiri ghose ghataliNa pa tumapiri tose tutali,15 Pa chigongwe chilichose chitali na linga lililose lakukhora,16 Pa ngalaŵa zose za ku Tarishishi+Na pa maboti ghose ghakutowa.17 Munthu wakujikuzga wakhizgikenge,Ŵanthu ŵakujituntha ŵayuyulikenge.Yehova yekha ndiyo wazamukwezgeka mu zuŵa ilo.18 Ŵachiuta ŵawakawaka ŵazgeŵerengethu.+19 Ŵanthu ŵanjirenge mu mphanji za mu majalaweNa mu makululu pasi+Chifukwa cha kopa YehovaNa uchindami wake ukuru,+Para wawuka kuti watenthemeske charu chapasi.20 Mu zuŵa ilo, ŵanthu ŵazamutora ŵachiuta ŵawo ŵawakawaka ŵa siliva na golideAwo ŵakajipangira kuti ŵaŵasindamirengeŴazamuŵataya ku fukuzani* na ku ŵakasuska,+21 Mwakuti ŵanjire mu makululu gha mu majalaweNa mu vibuwu vya mu mapiri,Chifukwa cha kopa YehovaNa uchindami wake ukuru,Para wawuka kuti watenthemeske charu chapasi.22 Kuti vimwenderani makora, lekani kuthemba munthu,Uyo ni mvuchi waka mu mphuno zake.*Mukusuzgikirachi kughanaghana vya iyo?


text:
MUTU 125
Wakatolekera kwa Anasi, Kufuma Apo kwa Kayafa
MATEYU 26:57-68 MARIKO 14:53-65 LUKA 22:54, 63-65 YOHANE 18:13, 14, 19-24
YESU WAKATOLEKERA KWA ANASI WASEMBE MUKURU WAKALE
WAKERUZGIKA NA SANIHEDIRINI
Ŵakati ŵamukaka Yesu, ŵakaluta nayo kwa Anasi. Anasi wakaŵa musofi mukuru pa nyengo iyo Yesu wakaŵa mwana. Pa nyengo iyo, Yesu wakatindika ŵasambizgi pa tempile. (Luka 2:42, 47) Pamanyuma, ŵana ŵanyake ŵa Anasi ŵakaŵa ŵasembe, ndipo sono mukweni wake Kayafa ndiyo wakaŵa wasembe.
Apo Yesu wakaŵa ku nyumba ya Anasi, Kayafa wakawunganya Sanihedirini. Ili likaŵa khoti likuru la Ŵayuda ndipo mukaŵa ŵanthu 71, kusazgapo wasembe mukuru na ŵanyake awo ŵakaŵapo pa udindo uwu.
Anasi wakafumba Yesu vya “ŵasambiri ŵake kweniso vya chisambizgo chake.” Yesu wakazgora kuti: “Nayowoya pakweru ku charu. Nyengo zose nkhasambizganga mu sunagoge na mu tempile, umo Ŵayuda wose ŵakuwungana. Ndipo palije icho nili kuyowoyapo kumphepete. Chifukwa wuli ukufumba ine? Fumba awo ŵakapulika ivyo nkhayowoya kwa iwo.”—Yohane 18:19-21.
Mulinda uyo wakimilira pafupi wakatimba Yesu kumaso, wakati: “Kasi ndimo ukuzgolera mulara wa ŵasembe nthena?” Yesu wakamanya kuti wandanange, kweni wakazgora kuti: “Usange nayowoya chiheni, yowoya icho nabuda. Kweni usange naneneska, chifukwa wuli ukunitimba?” (Yohane 18:22, 23) Kufuma apo, Anasi wakati Yesu ŵalute nayo kwa mukweni wake Kayafa.
Apa vikaŵa kuti Sanihedirini yose, iyo mukaŵa musofi mukuru, ŵalara ŵa ŵanthu, na ŵalembi, yawungana kale. Wose ŵakawungana mu nyumba ya Kayafa. Dango likazomerezganga yayi kweruzga munthu usiku wa Paska, kweni fundo iyi yikaŵatondeska yayi kufiska khumbo lawo liheni.
Gulu ili likaŵa lakutemwera chomene. Yesu wakati wawuska Lazaro, Sanihedirini yikadumura kuti wafwe. (Yohane 11:47-53) Ndipo mazuŵa ghachoko waka kumasinda, ŵalongozgi aŵa ŵakapangana kuti ŵakore Yesu na kumukoma. (Mateyu 26:3, 4) Nadi, nanga ni apo ŵakaŵa ŵandambe kumweruzga ŵakaŵa kuti ŵamususka kale Yesu kuti ŵamukome.
Padera pa kukumana mwakupambana na dango, ŵalara ŵa ŵasofi na ŵanyawo mu Sanihedirini ŵakapenja ŵakaboni ŵatesi kuti ŵamusange na mulandu Yesu. Ŵakasanga ŵakaboni ŵanandi, kweni ukaboni wawo ukaŵa wakupambana. Paumaliro, pakiza ŵanthu ŵaŵiri awo ŵakati: “Tikamupulika wakuyowoya kuti, ‘Niwiskirenge pasi tempile ilo likazengeka na mawoko ili, ndipo mu mazuŵa ghatatu nizengenge linyake lambura kuzengeka na mawoko.’” (Mariko 14:58) Aŵa nawo ŵakakolerana yayi.
Kayafa wakafumba Yesu kuti: “Kasi ukukhala waka chete kwambura kuzgora? Ukuti wuli na ivyo ŵanthu aŵa ŵakukupanikizgira?” (Mariko 14:60) Yesu wakazgorapo yayi pa mautesi agho ŵakaboni ŵara ŵakayowoya. Ntheura Wasembe Mukuru Kayafa wakayezga nthowa yinyake mwakuti ŵamukore.
Kayafa wakamanyanga kuti Ŵayuda ŵakukondwa yayi para munthu munyake wakuti ni Mwana wa Chiuta. Kumasinda, apo Yesu wakachema Chiuta kuti Awiske, Ŵayuda ŵakakhumbanga kumukoma chifukwa ŵakatenge “wakujizgora yekha kuti wakuyana na Chiuta.” (Yohane 5:17, 18; 10:31-39) Pakumanya fundo iyi, Kayafa wakaphalira Yesu kuti: “Ulape mu zina la Chiuta wamoyo ndipo utiphalire usange ndiwe Khristu, Mwana wa Chiuta!” (Mateyu 26:63) Yesu wakayowoyapo kale kuti iyo ni Mwana wa Chiuta. (Yohane 3:18; 5:25; 11:4) Usange pa nyengo iyi wangaleka kuyowoyapo, mbwenu vilongorenge kuti wakukana kuti ni Mwana wa Chiuta kweniso Khristu. Ntheura Yesu wakati: “Ndine, ndipo imwe muwonenge Mwana wa munthu wakukhala ku woko lamalyero lankhongono na kwiza na mabingu ghakuchanya.”—Mariko 14:62.
Penepapo Kayafa wakapalura vyakuvwara vyake, wakati: “Wayuyura Chiuta! Tikukhumbirachi ŵakaboni ŵanyake? Wonani, sono mwapulika muyuyuro wake. Kasi imwe mukuti wuli?” Sanihedirini yikapeleka cheruzgo chakuti: “Wakwenelera nyifwa.”—Mateyu 26:65, 66.
Kufuma apo, ŵakamba kumunyoza Yesu na kumutimba mafayiti. Ŵanyake ŵakamuŵapura kumaso na kumuthunyira mata. Ŵakati ŵamujara kumaso na kumutimba, ŵakati: “Chima. Ni njani wakutimba?” (Luka 22:64) Apa ŵakanyozanga Mwana wa Chiuta na kumweruzga usiku mwakupambana na dango.


text:
NKHANI YA PA CHIKOPI
Kasi Umaliro Uli Pafupi?
Kasi Chiuta wazomerezgenge kuti ŵanthu ŵalutilire kulamulira na kusuzga ŵanyawo? Yayi. Nga umo tawonera mu nkhani iyo yajumpha, Chiuta wazamunjilirapo na kumazga masuzgo ghose agho tikukumana nagho. Iyo wakukhumba kuti timanye nyengo iyo wazamumazgira masuzgo agha. Kasi wakutimanyiska wuli?
Tiyelezgere kuti muli paulendo ndipo uko mukuluta mukumanyako yayi. Mungafumba ŵanthu awo ŵakumanyako makora kuti ŵamuphalirani umo mungendera. Ŵangamuphalirani vikhwangwani ivyo mwamuwona mu nthowa na vinthu vinyake ivyo vingamovwirani kuti mukafike. Para mukuwona vikhwangwani na vinthu vinyake ivyo ŵangumuphalirani mukuŵa na chigomezgo chose kuti muli pafupi kufika. Mwakuyana waka, Chiuta wali kutipa Baibolo ilo likulongosora ivyo vikuchitika mu charu. Para tikuwona ivyo Baibolo likayowoya vikuchitika, tikumanya kuti umaliro uli pafupi.
Baibolo likulongosora kuti yikwiza nyengo apo vinthu vizamufika paheni chomene ndipo vizamupangiska kuti umaliro wize. Pa nyengo iyo, pa charu pazamuchitika vinthu vyakupambana na ivyo vili kuchitikapo kufuma apo ŵanthu ŵakaŵirako. Tiyeni tiwone vinthu vinyake ivyo vili kulembeka mu Baibolo.
1. VINTHU VIHENI IVYO VIKUCHITIKA MU CHARU: Uchimi uwo uli mu buku la Mateyu chaputara 24, ukulongosora vimanyikwiro vya nyengo yaumaliro. Yesu wakati vimanyikwiro ivi vizamulongora kuti tili ku “umaliro wa mgonezi” ndipo pamasinda “umaliro wizenge.” (Mateyu 24:3, 14) Vinyake mwa vimanyikwiro ivi ni nkhondo, njara, vindindindi mu malo na malo, uchikanamalango, kuleka kutemwana, kweniso ŵaliska ŵakupuluska ŵanthu. (Mateyu 24:6-26) Nangauli kale napo vinthu ivi vikachitikanga, kweni sono apo umaliro uli pafupi vikuchitika chomene. Paliso vimanyikwiro vitatu ivyo tiwonenge.
2. NKHARO YA ŴANTHU: Baibolo likuyowoya kuti mu “mazuŵa ghaumaliro” ŵanthu ŵazamuŵa na nkharo ziheni. Lemba la 2 Timote 3:1-4 likuti: ‘Ŵanthu ŵazamuŵa ŵakujitemwa iwoŵene, ŵakutemwa ndalama, ŵakujituntha, ŵakujikuzga, ŵakuyuyura Chiuta, ŵambura kupulikira ŵapapi, ŵambura kuwonga, ŵambura kugomezgeka, ŵambura chitemwa chakawiro, ŵanonono, ŵakusesa, ŵambura kujikora, ŵakofya, ŵambura kutemwa uwemi, ŵakwendera mphiska, ŵakajilangi, ŵakujitukumura chifukwa cha kunotha, ŵakutemwa vyakusanguluska m’malo mwa kutemwa Chiuta.’ Nangauli kale napo ŵanthu ŵakachindikananga yayi kweni sono mu “mazuŵa ghaumaliro” ndipo vyafika paheni chomene. Lekani Baibolo likuti ni “nyengo zinonono na zakusuzga.” Kasi namwe ndivyo mukuwona kuti vikuchitika mazuŵa ghano?
3. ŴANTHU ŴAKUNANGA CHARU: Baibolo likuti Chiuta ‘wazamuparanya awo ŵakunanga charu chapasi.’ (Uvumbuzi 11:18) Mu nyengo ya Nowa napo ŵanthu ŵakananga charu. Baibolo likuti: ‘Charu chikanangika pamaso pa Chiuta, charu chikazura na nkhaza. Ndipo Chiuta wakalaŵiska pa charu chapasi, wonani, chikanangika.’ (Genesis 6:11-13) Kasi namwe mukuwona kuti nkhaza zili palipose mu charu? Ŵanthu ŵananga chomene charu kuluska kumanyuma kose. Kasi ŵachinanga wuli? Ŵali na vilwero vyakofya mwakuti ŵangakoma waliyose pa charu chapasi. Kweniso ŵakunanga mphepo, vyakumera, vinyama na nyanja.
Jifumbani kuti: Kasi vyaka 100 ivyo vyajumpha, ŵanthu ŵakapanganga vilwero vyakofya nthena? Kweni sono ŵanthu ŵaluta panthazi kupanga vilwero vyakofya na kunanga charu. Nangauli ŵaluta panthazi na tekinoloje, kweni vikwambiskaso masuzgo ghanyake. Ntheura munthu walije mazaza ghakuti vinthu viŵe makora pa charu. Pambere ŵanthu ŵandanangirethu charu, Chiuta wanjilirengepo na kuparanya awo ŵakunanga charu. Ivi ndivyo wali kulayizga.
4. NTCHITO YA KUPHARAZGA PA CHARU CHOSE: Lemba la Mateyu 24:14 likuyowoyaso chimanyikwiro chinyake cha mazuŵa ghaumaliro. Likuti: ‘Ndipo makani ghawemi agha gha Ufumu, ghazamupharazgika mu charu chose kuti uŵe ukaboni ku mitundu yose; penepapo ndipo umaliro wizenge.’ Ntchito ya kupharazga iyi yikupambana chomene na umo matchalitchi ghanandi ghakuchitira pakuphenduska ŵanthu. Uthenga uwo ukupharazgika mu mazuŵa ghaumaliro ngwa “makani ghawemi agha gha Ufumu.” Kasi lilipo tchalitchi ilo mukulimanya kuti likupharazga uthenga uwu? Kasi awo mukuŵamanya ŵakupharazga waka mu chigaŵa chinu panji “mu charu chose kuti uŵe ukaboni ku mitundu yose”?
Webusayiti ya www.jw.org yikovwira kupharazga “makani ghawemi agha gha Ufumu” mu viyowoyero vyakujumpha 700. Kasi paliso ŵanyake awo mukuŵamanya kuti ŵakupharazga nthena pa charu chose? Kale kukaŵavya Intaneti, kweni Ŵakaboni ŵa Yehova ŵakamanyikwanga chomene chifukwa cha kupharazga makani ghawemi gha Ufumu wa Chiuta. Kwambira mu 1939, pa chikopi cha magazini yiliyose ya Gongwe la Mulinda pali mazgu ghakuti “Likupharazga Ufumu wa Yehova.” Buku linyake lakuyowoya vya matchalitchi likati Ŵakaboni ŵa Yehova ŵakupharazga chomene ndipo “palije awo ŵakuyana nawo.” Ntheura mbukaboni wakuti “umaliro wizenge.”
VINTHU MU CHARU VYAFIKA PAHENI CHOMENE
Kasi mukuwona kuti vinthu vinayi ivyo vyalongosoreka vikuchitika nadi? Kwa vyaka vyakujumpha 100, magazini gha Gongwe la Mulinda ghawovwira ŵanthu kumanya kuti nyengo zaumaliro zili pafupi kumara. Nangauli pali ukaboni, ŵanthu ŵanyake ŵakususka kuti tili mu nyengo zaumaliro. Ŵakuti vinthu viheni vinandi ŵanthu ŵakuviwonera waka pa ma TV, mafoni, Intaneti, na vinyake. Mwantheura ŵakugomezga yayi kuti tili mu mazuŵa ghaumaliro. Nangauli ŵanyake ŵakususka, kweni chifukwa cha viheni ivyo vikuchitika ŵanandi ŵakumanya kuti tili mu mazuŵa ghaumaliro.
Ŵanthu ŵanyake awo ŵakumanya umo vinthu vikwendera ŵakuti sonosono apa vinthu visinthenge chomene pa charu chapasi. Mwachiyelezgero, mwakuyana na magazini yinyake ya mu 2014, ŵasayansi ŵakachenjezga wupu wa wakuwona vya chivikiliro pa charu chose (United Nations Security Council) za masuzgo agho ŵanthu ŵangakumana nagho. Ŵakati: “Mwakuyana na ivyo tasanga, tawona kuti tekinoloje yikwambiska masuzgo ghanandi chomene.” (The Bulletin of the Atomic Scientists Science and Security Board) Ŵanthu ŵanandi ŵakusimikizga kuti vinthu mu charu vyafika paheni chomene. Awo ŵakulemba magazini gha Gongwe la Mulinda na ŵanandi awo ŵakuyiŵerenga, ŵakugomezga kuti tili mu mazuŵa ghaumaliro kweniso kuti umaliro uli pafupi. M’malo mwa kopa kuti umaliro uli pafupi, mungaŵa ŵakukondwa. Chifukwa wuli? Mungazakapona para mungachitapo kanthu.


text:
SAMBIRO 10
Kasi Mungachimanya Wuli Chisopa Chaunenesko?
1. Kasi pali chisopa chimoza pera chaunenesko?
Yesu wakasambizga ŵalondezgi ŵake chisopa chimoza chaunenesko. Chili nga ni nthowa iyo yikulongozgera ku umoyo wamuyirayira. Yesu wakati “mbachoko awo ŵakuyisanga” nthowa iyi. (Mateyu 7:14) Chiuta wakukhumba kuti tisopenge mwakuyana na ivyo Mazgu ghake ghakuyowoya. Wose awo ŵakusopa mu unenesko ŵali na chipulikano chimoza.—Ŵazgani Yohane 4:23, 24; 14:6; Ŵaefeso 4:4, 5.
2. Kasi Yesu wakayowoyachi vya Ŵakhristu ŵatesi?
Yesu wakati ntchimi zitesi zizamunjizga visambizgo vyautesi mu mpingo Wachikhristu. Kuwaro zikuwoneka nga mbasopi ŵaunenesko. Nawo ŵakuti Mbakhristu, kweni ŵakumanyikwa kuti mbatesi. Ŵakumanyikwa mbu? Ŵakhristu ŵanadi ŵakusangika mu chisopa chaunenesko pera, ndipo ŵakumanyikwa na ivyo ŵakuchita.—Ŵazgani Mateyu 7:13-23.
3. Kasi mungaŵamanya wuli awo ŵakusopa mu unenesko?
Tiyeni tiwone vinthu vinkhondi ivyo vingamovwirani kuŵamanya:
Awo ŵakusopa mu unenesko ŵakuchindika Baibolo pakuŵa Mazgu gha Chiuta. Ŵakuyezgayezga kulondezga ivyo likuyowoya. Ntheura, chisopa chaunenesko chikupambana na chisopa icho chikwendera maghanoghano gha ŵanthu. (Mateyu 15:7-9) Awo ŵakusopa mu unenesko ŵakuchita ivyo ŵakusambizga.—Ŵazgani Yohane 17:17; 2 Timote 3:16, 17.
Awo ŵakulondezga Yesu ŵakuchindika zina la Chiuta, Yehova. Yesu wakamanyiska ŵanthu zina la Chiuta. Wakawovwira ŵanthu kumanya Chiuta, ndipo wakaŵasambizga kulomba kuti zina la Chiuta lituŵiskike. (Mateyu 6:9) Uko mukukhala, kasi ntchisopa wuli icho chikuchiska ŵanthu kuti ŵachemenge pa zina la Chiuta?—Ŵazgani Yohane 17:26; Ŵaroma 10:13, 14.
Ŵakhristu ŵaunenesko ŵakupharazga Ufumu wa Chiuta. Chiuta wakatuma Yesu kuti wapharazge Ufumu. Ufumu wa Chiuta ndiwo wekha ungawombora ŵanthu. Yesu wakalutilira kuyowoya vya ufumu uwu m’paka pa zuŵa ilo wakafwira. (Luka 4:43; 8:1; 23:42, 43) Wakaphalira ŵalondezgi ŵake kuti ŵapharazge Ufumu wa Chiuta. Usange munthu munyake wakwiza kwa imwe na kuyowoya namwe vya Ufumu wa Chiuta, kasi mukughanaghana kuti wangaŵa wa chisopa wuli?—Ŵazgani Mateyu 24:14.
Awo ŵakulondezga Yesu ŵali ku chigaŵa cha charu chiheni ichi yayi. Ŵakunjilirapo yayi pa ndyali panji mphindano. (Yohane 17:16; 18:36) Kweniso, ŵakuchitako yayi nkharo ziheni izo zikuchitika mu charu.—Ŵazgani Yakobe 4:4.
Ŵakhristu ŵaunenesko ŵakutemwana zanadi. Ŵakuchindika ŵanthu ŵa mitundu yose, chifukwa ŵakulondezga Mazgu gha Chiuta. Nangauli chisopa chautesi kanandi chikunjilirapo pa nkhondo, awo ŵakusopa mwaunenesko ŵakukana kuchita nthena. (Mika 4:1-3) Kweniso awo ŵali mu chisopa chaunenesko ŵakumalira nyengo yawo na chuma chawo pa kovwira na kukhwimiska ŵanji.—Ŵazgani Yohane 13:34, 35; 1 Yohane 4:20.
4. Kasi mwachimanya chisopa chaunenesko?
Kasi ntchisopa wuli icho chikusambizga nadi Mazgu gha Chiuta, chikuchindika zina lake, na kupharazga kuti Ufumu wa Chiuta ndiwo wekha ungawombora ŵanthu? Kasi ntchisopa wuli icho ŵanthu ŵake ŵakutemwana zanadi, ndipo ŵakuchitako yayi nkhondo? Imwe mukuti wuli?—Ŵazgani 1 Yohane 3:10-12.
Manyani Vinandi
Kasi Baibolo Likusambizgachi Chomenechomene?
Kusopa Uko Chiuta Wakuzomerezga
Wonani fundo 6 izo zingatovwira kuti timanye awo ŵali mu chisopa chaunenesko mazuŵa ghano.


text:
Lyatatu, March 22
Ŵapikanicisye maloŵe gaŵatagulile.—Neh. 8:12.
Ŵandu ŵa Mlungu aŵele ali mkukamulicisya masengo mtuka wa ciŵeceto pakumlumba Mlungu soni pakwasalila ŵane ya jwalakwe. Pacangakaŵapa, ŵandu ŵa Mlungu akamulicisye masengo mtukawu pakugopolela Baibulo kuti ŵandu ŵajinji alijiganye yakwamba Yehofa. Pana Mabaibulo gejinji, nambo gane gakusasala maloŵe ga Mlungu mwakamulana ni muyaŵelele yakulemba yandanda kulekangana ni gane. M’yaka ya m’ma 1940, komiti jagopolela Baibulo ja cilambo casambano jakuyisye yindu yitatu pakusaka kugopolela Baibulo mwakamulana ni yakulemba yandanda. Yindu yakwe yili, (1) Kucimbicisya lina lya Mlungu mwakuliwucisya pamalo pakwe palikusosecela. (Mat. 6:9) (2) Kugopolela maloŵe gakusaliligwa ni Yehofa liloŵe ni liloŵe payikukomboleka, nambo pangayikukomboleka kugopolela nganisyo syakwe. (3) Kamulicisya masengo ciŵeceto cangasawusya kuŵalanga soni kucipikanicisya.—Neh. 8:8. w15 12/1 2:1, 2
Lyamcece, March 23
Naga lipenga likulila mwangamanyika cenene, ŵani ŵacakosecele ku ngondo?—1 Akoli. 14:8.
Naga citolilo nganicililaga cenene casokonasyaga asilikali. M’yoyosoni, naga ngatukusala yindu m’litala lyakupikanika cenene mpaka yasokonasye ŵane. (1 Akoli. 14:9) Patukulingalinga kuti tuŵeceteje yindu yakupikanika cenene kwa ŵandu tukusosekwa kusamala kuti tukakamulicisyaga masengo maloŵe gacipongwe soni gangalosya ucimbicimbi. Yesu ŵapelece cisyasyo cambone pangani jakusagula maloŵe gambone gakuŵeceta. Aganicisye ya ngani jambone jaŵaŵecete jajikusimanikwa pa Matayo mtwe 5 mpaka 7. Yesu nganakamulicisya masengo maloŵe gangapikanika cenene kapenasoni gakwakuŵasya ŵane. Mmalo mwakwe ŵasagulaga maloŵe gangasawusya kupikana kuti gayiceje pamtima ŵandu ŵaŵampikanilaga. Mwambone, pakusaka kwatondoya ŵandu ŵaŵalagaga kupata yakulya ya lisiku ni lisiku, jwalakwe ŵasasile yakusatenda Yehofa pakusamalila yijuni. Kaneko jwalakwe ŵawusisye kuti, “Ana jemanja nganim’ŵa ŵa mtengo wapenani kupunda yijuni?” (Mat. 6:26) Maloŵe gamnono gelega, galimbikasisye mnope ŵanduwo! w15 12/1 3:13, 14
Lyamsano, March 24
Cinonyelo cawo caubale cijendelecele.—Aheb. 13:1.
Ana kwanonyela abale kukusagopolela cici? Liloŵe lyacigiliki lyaŵalikamulicisye masengo Paulo lyakuti phi·la·del·phi·a, likusagopolela ‘kwanonyela ŵane kutyocela pasi pamtima’ mpela mwatukusanonyelela ŵacinasi ŵetu kapena acimjetu ŵapamtima. (Yoh 11:36) Unasi wetu nganiwuŵa wakwamba kuwanicisya, nambo tuli abale ni alongo ŵasyesyene. (Mat. 23:8) Paulo ŵatite, “Pakwanonyela abale aŵeje ŵacinonyelo cisyesyene kwa jwine ni mjakwe. Pakulosyana ucimbicimbi aŵeje pasogolo.” (Alo. 12:10) Maloŵe gelega gakulosya mwatukusanonyelela abale ŵetu kutyocela pasi pamtima. Mtundu wacinonyelo welewu soni cinonyelo ca a·ga·pe, yikusakamucisya kuti ŵandu ŵa Mlungu aŵe ŵakamulana mnope. Aklistu ali ŵakutyocela m’mitundu jakulekanganalekangana. (Alo. 10:12) Mpela abale, Yehofa atujiganyisye kuti tunonyelaneje jwine ni mjakwe. (1 Ates. 4:9) w16.01 1:5, 6


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Chilato cha ntharika (1-7)
-
Uheni wa kwendezgana na ŵaheni (8-19)
-
Vinjeru vyenecho vikuchemerezga (20-33)
1 Ntharika za Solomoni, + mwana wa Davide, themba la Israyeli:+
2 Kuti ŵanthu ŵasambire vinjeru+ na chisambizgo,
Kuti ŵapulikiske mazgu ghavinjeru,
3 Kuti ŵasange chisambizgo icho chikupa mahara,
Urunji,+ weruzgi wakwenelera,+ na kunyoloka,
4 Kovwira ŵambura mahara kuti ŵaŵe ŵavinjeru,
Muwukirano kuti wamanye vinthu kweniso waŵe na kaghanaghaniro kawemi.+
5 Munthu wavinjeru wakupulika na kusazgirako kusambira,+
Munthu wakupulikiska wakusanga ulongozgi uwemi+
6 Kuti wapulikiske ntharika na mazgu ghakutindika,
Mazgu gha ŵavinjeru na vinthanguni vyawo.+
7 Kopa Yehova ndilo ni jando lakumanyira vinthu.+
Vindere vyekha ndivyo vikuyuyura vinjeru na chilango.+
8 Pulika, mwana wane, chisambizgo cha awuso,+
Ndipo ungasidanga yayi ulongozgi wa anyoko.+
9 Pakuti ni nkhata ya maluŵa ghakutowa ku mutu wako+
Na chitoweskero chiwemi mu singo yako.+
10 Mwana wane, usange ŵakwananga ŵakukunyenga, ungazomeranga yayi.+
11 Usange ŵakuti: “Ulute nase.
Tikajoŵelere kuti tithiske ndopa.
Tikabisame na kukhazga ŵanthu ŵambura mulandu.
12 Tikaŵamire ŵamoyo nga ni Dindi,
Kuŵamira ŵamsuma nga ni awo ŵakukhilira ku khululu.
13 Tikapoke vinthu vyawo vyose vyakuzirwa
Na kuzuzga nyumba zithu na ivyo tapoka.
14 Iwe uŵe munyithu,
Ndipo ivyo tiba, tose tigaŵanenge mwakuyana.”
15 Mwana wane, ungaŵalondezganga yayi.
Wezgako lundi lako ku nthowa zawo,+
16 Pakuti malundi ghawo ghakuchimbilira kuchita uheni,
Ŵakuchimbilira kuthiska ndopa.+
17 Munthu wakuphyokapo waka para wakuthya ukonde uku chiyuni chikuwona.
18 Lekani aŵa ŵakujoŵelera kuti ŵathiske ndopa.
Ŵakubisama kuti ŵatore umoyo wa ŵanyawo.
19 Ndimo ŵakuchitira awo ŵakukhumba kusanga chandulo mu uryarya,
Icho chitorengeko umoyo wa awo ŵasanga chandulo chanthena.+
20 Vinjeru vyenecho+ vikuchemerezga mu msewu.+
Vikutumphuska mazgu ghake mu maluŵaza.+
21 Vikuchemerezga mu makona gha misewu yakuzura na ŵanthu.
Vikuyowoya mu vipata vya misumba, vikuti:+
22 “Imwe ŵazeleza, kasi mutemwenge uzeleza m’paka pawuli?
Imwe ŵakugoska, mukondwenge na kugoska m’paka pawuli?
Ndipo imwe vindere, mutinkhenge kumanya m’paka pawuli?+
23 Pulikirani kuchenya kwane.+
Ndipo nimupunguliraninge mzimu wane.
Nimumanyiskaninge mazgu ghane.+
24 Chifukwa nkhachema, kweni mukakana,
Nkhanyoloska woko lane kweni pakaŵavya uyo wakaŵikako mahara.+
25 Mukasulako ulongozgi wane wose,
Na kukana kuchenya kwane.
26 Nane nimusekaninge para soka lamuwirani,
Nimuhoyaninge para icho mukopa chiza,+
27 Para icho mukopa chiza nga ntchivula champhepo,
Ndipo soka linu lafika nga ntchimphupulu,
Para suzgo na kukweŵeka vyafika pa imwe.
28 Pa nyengo iyo ŵamunichema, kweni namuzgora yayi.
Ŵamunipenja chomene, kweni ŵamunisanga chara,+
29 Chifukwa ŵakatinkha kumanya,+
Ndipo ŵakasankha chara kopa Yehova.+
30 Ŵakakana ulongozgi wane,
Ŵakayuyura kuchenya kwane kose.
31 Ntheura ŵamukhawura chifukwa cha mendero ghawo,+
Ndipo ŵamukhwira na fundo zawo.
32 Pakuti kupuluka kwa ŵazeleza ndiko kuŵakomenge,
Ndipo demwera la vindere ndilo liŵaparanyenge.
33 Kweni uyo wakunipulikira, wakhalenge mwakufwasa+
Ndipo wayungwenge yayi chifukwa cha kopa soka.”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Zintharika 1
https://www.jw.org/finder?docid=1001061103&Book=20&Chapter=1&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D20%26Chapter%3D1%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 12 Mu zuŵa ilo, uzamuyowoya kuti:“Nkhumuwongani, A Yehova,Pakuti nangauli mukanikwiyira,Ukali winu ukatuna ndipo mukanisanguluska.+2 Wonani, Chiuta ntchiponosko chane.+Nithembenge iyo ndipo niwopenge yayi.+Pakuti Ya,* Yehova ni nkhongono zane na chivikiliro chane,Ndipo wazgoka chiponosko chane.”+3 Mutekenge maji na kusekeleraMu mbwiwi za chiponosko.+4 Mu zuŵa ilo, muzamuyowoya kuti:“Wongani Yehova, chemani pa zina lake,Manyiskani ŵanthu milimo yake!+Pharazgani kuti zina lake lakwezgeka.+5 Yimbirani malumbo Yehova,+ pakuti wachita vinthu vyakuzizwiska.+Ichi chimanyikwe mu charu chose chapasi.6 Chemerezga na kwimba mwachimwemwe, iwe ukukhala mu Ziyoni,Pakuti Mutuŵa wa Israyeli ndiyo ni mukuru pakati pako.”


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
21 “Ivi ni vyeruzgo ivyo ukaŵaphalire:+
2 “Usange wagura muzga Muhebere,+ wateŵetenge vyaka 6, kweni mu chaka cha 7, wafwatulikenge kwambura kulipira kalikose.+
3 Usange wakiza yekha, wazamulutaso yekha. Usange ngwakutora, wazamuluta pamoza na muwoli wake.
4 Usange fumu yake yamupa mwanakazi ndipo wamubabira ŵana ŵanalume panji ŵanakazi, mwanakazi na ŵana ŵaŵenge ŵa fumu yake, iyo wazamuluta yekha.+
5 Kweni usange muzga uyu wakosera na kuyowoya kuti: ‘Nkhutemwa fumu yane, muwoli wane na ŵana ŵane, ndipo nkhukhumba yayi kufwatulika,’+
6 ipo fumu yake yize nayo panthazi pa Chiuta waunenesko. Yimusendezgere ku chijaro panji ku furemu ya mulyango, na kumudolora khutu lake na chitungo, ndipo waŵenge muzga wake umoyo wake wose.
7 “Usange munthu waguliska mwana wake msungwana kuti waŵe muzga, iyo wazamufwatulika nga umo wakufwatulikira muzga mwanalume yayi.
8 Usange fumu yake yindakondwe nayo ndipo yindakhumbe kuti waŵe mwanakazi wake munyake, kweni yikukhumba kuti wagulike na munthu munyake, yikuzomerezgeka chara kumuguliska ku ŵanthu ŵa mitundu yinyake, chifukwa yamuchitira upusikizgi.
9 Kweni usange yamusora kuti watorane na mwana wake mwanalume, yimupe wanangwa wakuyana na wa mwana wake msungwana.
10 Usange mwana uyu watoraso mwanakazi munyake, waleke kuchepeska chakurya, vyakuvwara, na vyakukhumbikwa vya mu nthengwa+ vya mwanakazi wakwamba.
11 Usange mwanalume wakutondeka kumuchitira vinthu vitatu ivi, mbwenu mwanakazi wazamufwatuka kwambura kulipira ndalama yiliyose.
12 “Waliyose uyo watimba munthu na kumukoma, nayo wakomeke.+
13 Kweni usange wamukoma mwangozi, ndipo Chiuta waunenesko wazomerezga kuti vichitike, nimuŵikiraninge malo agho wangachimbilirako.+
14 Usange munthu wamukwiyira chomene munyake na kumukomera dala,+ munthu uyu wafwe, nanga wachimbilire ku jotchero lane mukamutore na kumukoma.+
15 Uyo watimba awiske panji anyina wakomeke.+
16 “Uyo wiba munthu+ na kumuguliska, panji wasangika nayo,+ wakwiba uyu wakomeke.+
17 “Waliyose uyo wakutemba awiske panji anyina wakomeke.+
18 “Ichi ndicho chikwenera kuchitika usange ŵanalume ŵambana ndipo yumoza watimba munyake na libwe panji fayiti kweni wandafwe, wapwetekeka waka na kugona pasi:
19 Usange wawuka na kwamba kwenda kuwaro na ndodo, uyo wamutimba wangalangikanga chara. Kweni wamulipe waka chifukwa cha nyengo iyo wakupwetekeka yura wakukhalira waka kwambura kugwira ntchito m’paka wachilirethu.
20 “Para munthu watimba na ndodo muzga wake mwanalume panji muzga wake mwanakazi na kufwira mu woko lake, munthu uyu walangike.+
21 Kweni para muzga wakhala na umoyo kwa zuŵa limoza panji ghaŵiri kufuma apo watimbikira, mungamukomanga yayi mwenecho wa muzga, chifukwa wakamugura na ndalama zake.
22 “Usange ŵanalume ŵakutimbana ndipo ŵapweteka mwanakazi wanthumbo ndipo wababa mwana wambura kukwana myezi,+ kweni pandachitike nyifwa, munthu uyo wamupweteka walipire ivyo mfumu wa mwanakazi wayowoyenge. Walipire kwizira mu ŵeruzgi.+
23 Kweni usange pachitika nyifwa, wapeleke umoyo pa umoyo,+
24 jiso pa jiso, jino pa jino, woko pa woko, lundi pa lundi,+
25 kotcha pa kotcha, chilonda pa chilonda, fayiti pa fayiti.
26 “Para munthu watimba pa jiso la muzga wake mwanalume panji muzga wake mwanakazi, ndipo walitulura, wamufwature muzga kuti walutenge mwawanangwa chifukwa vyamalirana na jiso lake.+
27 Usange wakhura jino la muzga wake mwanalume panji la muzga wake mwanakazi, wamufwature muzga kuti walutenge mwawanangwa chifukwa vyamalirana na jino lake.
28 “Usange ng’ombe yagwaza mwanalume panji mwanakazi ndipo munthu uyu wafwa,+ ng’ombe iyi yidinyike na malibwe ndipo nyama yake yingaryekanga yayi. Kweni mwenecho wa ng’ombe walije mulandu.
29 Kweni usange ng’ombe iyi yikaŵa na chizgoŵi cha kugwaza ŵanthu ndipo mwenecho wakachenjezgeka, kweni iyo wakayipweleleranga chara, ndipo yakoma mwanalume panji mwanakazi, ng’ombe iyi yidinyike na malibwe ndipo mwenecho nayo wakomeke.
30 Usange ŵamupimira chiwombolero, walipire mtengo wose uwo ŵangamupimira kuti wawombore umoyo wake.
31 Kwali yagwaza mwana mwanalume panji mwanakazi, ichi ndicho cheruzgo icho mweneko wa ng’ombe wakwenera kupokera.
32 Usange ng’ombe yagwaza muzga mwanalume panji muzga mwanakazi, mweneko wapelekenge kwa fumu ya muzga mashekele 30, ndipo ng’ombe yidinyike na malibwe.
33 “Usange munthu wabenura pa mbuna, panji wajima mbuna kwambura kuyibenekelera, ndipo ng’ombe panji mbunda yawamo,
34 mweneko wa mbuna walipire.+ Wamupe ndalama mweneko wa chiŵeto, kweni iyo watore chiŵeto chakufwa.
35 Usange ng’ombe ya munthu yagwaza ya munyake m’paka kufwa, ŵaguliske ng’ombe yamoyo na kugaŵana ndalama. Ŵagaŵaneso ng’ombe iyo yafwa.
36 Usange ng’ombe iyo yikamanyikwanga kuti yikugwaza zinyake kweni mweneko wakayilaŵiskanga waka, wapeleke ng’ombe kulipira ng’ombe, ndipo yakufwa ndiyo yiŵe yake.
Tumizgani
Tumizgani
Ekisodo 21
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=2&Chapter=21&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D2%26Chapter%3D21%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 26 Ŵanthu ŵa ku Zifu+ ŵakiza kwa Sauli ku Gibeya,+ ŵakati: “Asi Davide wakubisama pa kaphiri ka Hakila, kuthyana na Yeshimoni?”*+2 Ntheura Sauli wakawuka, wakakhilira ku mapopa gha Zifu pamoza na ŵanthu ŵakusoleka 3,000 ŵa Israyeli, kukapenja Davide mu mapopa gha Zifu.+3 Sauli wakazenga msasa pa kaphiri ka Hakila, ako kakuthyana na Yeshimoni, mumphepete mwa msewu. Pa nyengo yira, Davide wakaŵa mu mapopa, ndipo wakapulika kuti Sauli wamulondezga mu mapopa.4 Ntheura Davide wakatuma ŵanthu kuti ŵakawone usange Sauli wiza nadi.5 Pamanyuma, Davide wakaluta apo Sauli wakazenga msasa. Davide wakawona apo Sauli na Abineri+ mwana wa Neri mulongozgi wa ŵankhondo ŵa Sauli ŵakagona. Sauli wakagona pakati pa msasa ndipo ŵasilikari ŵakamuzingilizga.6 Penepapo Davide wakati kwa Ahimeleki Muhiti+ na Abishayi+ mwana wa Zeruya,+ munung’una wa Yowabu: “Kasi ni njani walutenge nane ku msasa wa Sauli?” Abishayi wakati: “Ine nilutenge namwe.”7 Davide na Abishayi ŵakaluta ku ŵasilikari usiku. Ŵakasanga Sauli wagona pakati pa msasa, wajinthika mkondo wake kufupi na mutu wake. Abineri na ŵasilikari wose ŵakagona kumuzingilizga.8 Sono Abishayi wakati kwa Davide: “Muhanya uno Chiuta wapeleka mulwani winu mu woko linu.+ Naŵeya, nizomerezgani kuti nimugwaze kamoza pera m’paka mkondo pasi, nichitenge kaŵiri chara.”9 Kweni Davide wakati kwa Abishayi: “Ungamupwetekanga chara. Pakuti ni njani wangatumphuskira woko lake wakuphakazgika wa Yehova+ na kuŵa wambura mulandu?”+10 Davide wakatiso: “Nadi pano Yehova wamoyo, Yehova iyomwene ndiyo wamutimbenge.+ Panji zuŵa lake lifikenge+ ndipo wafwenge, panyake walutenge ku nkhondo na kukamalira kuko.+11 Ntchambura kwenelera pamaso pa Yehova kuti ine nitumphuske woko lane kwimikana na wakuphakazgika wa Yehova.+ Sono tora waka mkondo uwo uli ku mutu wake na chiŵiya cha maji, tiye tilutenge.”12 Ntheura Davide wakatora mkondo na chiŵiya cha maji ivyo vikaŵa ku mutu wa Sauli, ŵakaluta. Pakaŵavya uyo wakaŵawona+ panji kumanya panji kuwuka pakuti wose ŵakaŵa mu tulo. Tulo tuzito twakufuma kwa Yehova tukaŵawira.13 Davide wakambukira ku sirya linyake na kwimilira pachanya pa phiri, pataliko, pakati pawo pakaŵa kamtunda kataliko.14 Davide wakachemerezga ku ŵasilikari na kwa Abineri+ mwana wa Neri, kuti: “Kasi unizgorenge chara, Abineri?” Abineri wakati: “Kasi ndiwe njani ukuchemerezga kwa themba?”15 Davide wakati kwa Abineri: “Asi ndiwe mwanalume? Ni njani wakuyana nawe mu Israyeli? Chifukwa wuli pera ukalaŵilira chara fumu yako themba? Pakuti msilikari munyake wangwiza kuti wakome fumu yako themba.+16 Ivyo wachita ni viwemi chara. Nadi pano Yehova wamoyo, ukwenera kufwa, chifukwa undalaŵilire fumu yako, wakuphakazgika wa Yehova.+ Sono lawiska apo uli. Kasi mkondo wa themba na chiŵiya cha maji+ ivyo vyanguŵa ku mutu wake vili nkhu?”17 Penepapo Sauli wakamanya mazgu gha Davide, ndipo wakati: “Kasi ni mazgu ghako agho, mwana wane Davide?”+ Davide wakati: “Ni mazgu ghane, fumu yane themba.”18 Wakatiso: “Chifukwa wuli fumu yane yikuchimbizga muteŵeti wake?+ Kasi nachitachi, ndipo nili na mulandu wuli?+19 Fumu yane themba, naŵeya, pulikani mazgu gha muteŵeti winu: Usange Yehova ndiyo wamuvundurani kuti mwimikane nane, ipo wapokelere* sembe yane ya vyamuminda. Kweni usange ŵanthu ndiwo ŵamuvundurani,+ ŵatembeke pamaso pa Yehova, chifukwa ŵanichimbizga muhanya uno ku chiharo cha Yehova,+ ŵati: ‘Luta, kateŵetere ŵachiuta ŵanyake.’20 Sono mungazomerezganga chara kuti ndopa zane zithikire pasi kutali na chisko cha Yehova. Pakuti themba la Israyeli lafuma kukapenja kamphanthi,+ nga ni para likudikiska nkhwali pa mapiri.”21 Penepapo Sauli wakati: “Nananga.+ Welera, mwana wane Davide, pakuti nikuchitirengeso chiheni chara chifukwa muhanya uno wawona umoyo wane kuŵa wakuzirwa.+ Nadi, ine nachita uchindere ndipo napuvya chomene.”22 Davide wakati: “Mkondo wa themba uwu. Tumani munyamata wazakatore.23 Yehova ndiyo wawezgerenge waliyose kuyana na urunji wake+ na kugomezgeka kwake, pakuti muhanya uno Yehova wangunipa imwe mu woko lane, kweni nangukhumba chara kutumphuskira woko lane wakuphakazgika wa Yehova.+24 Wonani, nga umo umoyo winu wanguŵira wakuzirwa kwa ine pa zuŵa ili, ndimo umoyo wane uŵire wakuzirwa pamaso pa Yehova, ndipo wanithaske ku visuzgo vyose.”+25 Sauli wakati kwa Davide: “Utumbikike mwana wane Davide. Uchitenge nadi vikuru, ndipo uluskenge nadi.”+ Penepapo Davide wakaluta ku nthowa yake. Sauli nayo wakawelera kwake.+


text:
WUKANI! AUGUST 2015
DNA Ni Layibulare ya Umoyo!
Ivyo ŵasayansi ŵabowozga pa nkhani ya DNA vyawovwira chomene kuti ŵanthu ŵapulikiske umo umoyo uliri.
DNA Ni Layibulare ya Umoyo!
Chifukwa wuli ŵasayansi ŵakuchindikika ŵakuleka chisambizgo chakuti vinthu vikachita kusintha?
Sambizgani Ŵana Kujikora
Para mukumupa waka mwana winu chilichose icho wakhumba ndikuti mukumunanga.
Kusambizga Ŵanthu Kuŵazga na Kulemba
Josefina wakalembeska mu sukulu ya Ŵakaboni ŵa Yehova iyi apo wakaŵa na vyaka 101. Kasi wakachita wuli?
Kwenderana
Kasi Baibolo likuti kwenderana kukwenera kuŵa na mphaka?
Wakademelera ku Ivyo Wakugomezga
Song Hee Kang wakasangana na suzgo likuru chomene apo wakaŵa na vyaka 14.
Magiya gha Kamphazi
Magiya agha ngakukhumbikwa chomene kuti kamphazi aka kazunthe mwankhongono.
Zinyake izo Zalongoreka mu Magazini
Ŵachinyamata Ŵakuyowoya vya Kupwelelera Umoyo
Kasi uli na suzgo pa nkhani ya chakurya panji kuchita maseŵero ghakukhozga thupi? Mu kavidiyo aka, ŵachinyamata ŵakuyowoya ivyo vikuŵawovwira kuŵa na umoyo uwemi.
Pulikirani Ŵapapi Ŵinu
Chifukwa wuli mukwenera kupulikira ŵapapi ŵinu? Wonelerani vidiyo kuti mumanye zgoro pamoza na Kalebi.


text:
Mafumbo Agho Baibolo Likuzgora
Kasi ukavu uzamumara?
Ukavu ukukomeska ŵanthu mamiliyoni ghanandi pa chaka. Ŵakufwa chifukwa cha njara na matenda. Vyaru vinyake ni visambazi, kweni ŵanthu ŵanandi ŵali mu ukavu wazanimuwone. Baibolo likulongora kuti ukavu ukamba nikale pakati pa ŵanthu.—Ŵazgani Yohane 12:8.
Kuti ukavu uzakamare, pakukhumbikwira boma ilo lingaŵa na mazaza pa charu chose. Boma ili likwenera kugaŵira ŵanthu vinthu mwakuyana kweniso kumazga nkhondo, izo zikwambiska chomene ukavu. Chiuta wali kulayizga kuti boma lanthena ili lizenge.—Ŵazgani Daniel 2:44.
Ni njani wazamumazga ukavu?
Chiuta wali kwimika Mwana wake Yesu kuti wazakalongozge ŵanthu wose. (Salmo 2:4-8) Yesu wazamuthaska ŵakavu kweniso wazamulekeska kuyuzgana na nkhaza.—Ŵazgani Salmo 72:8, 12-14.
Yesu ni ‘Karonga wa Chimango,’ ndipo wazamuŵika bata na mtende pa charu. Pa nyengo iyo, ŵanthu wose ŵazamukhala mu nyumba zawo, ŵazamugwira ntchito ziwemi, kweniso ŵazamuŵa na vyakurya vinandi.—Ŵazgani Yesaya 9:6, 7; 65:21-23.
Manyani Vinandi
Kasi Yesu Wazamucita Vici Kunthazi?
Yesu wacitengepo kanthu kuti pa caru paŵe mtende.
Kasi Tizamuŵapo na Boma Limoza pa Charu Chose?
Boma la pa charu chose lizamovwira kuti pa charu paŵe bata na mtende. Chifukwa wuli tingagomezga kuti Chiuta waŵikengepo nadi boma ili? Ninjani wazamuŵa fumu?


text:
Kasi Baibolo Likuti Wuli pa Nkhani Yakuti Ŵanalume Panji Ŵanakazi Ŵagonanenge Ŵekhaŵekha?
MU VYARU vinandi, ŵanthu ŵachali kupwakaskana usange ntchakwenelera kuti ŵanalume panji ŵanakazi ŵatoranenge ŵekhaŵekha. Kweni mu 2015, Khoti Likuru Chomene ku United States likayowoya kuti sono ntchakuzomerezgeka kuti ŵanalume panji ŵanakazi ŵatoranenge ŵekhaŵekha. Ntheura ŵanthu ŵanandi ŵali na mafumbo pa nkhani iyi. Fumbo limoza ilo ŵakutemwa kufumba ndakuti, “Kasi Baibolo likuti wuli pa nkhani yakuti ŵanalume panji ŵanakazi ŵatoranenge ŵekhaŵekha?”
Baibolo likuyowoyapo yayi vyakuti ŵanthu ŵaviwaro vyakuyana mbanangwa kutorana. Fumbo lakuzirwa chomene ndakuti, Kasi Baibolo likuti wuli pa nkhani yakuti ŵanalume panji ŵanakazi ŵekhaŵekha ŵagonanenge?
Ŵanandi ŵakughanaghana kuti zgoro ŵakulimanya, nangauli Baibolo ŵandalipulikiske. Kweni mazgoro ghawo ghakususkana. Ŵanyake ŵakuti Baibolo likutinkha chomene ŵanthu awo ŵakuchita ivi. Ŵanyake ŵakuti dango la mu Baibolo lakuti “utemwenge mzengezgani wako,” likulongora kuti ŵanthu ŵazomerezgenge kugonana kwa mtundu uliwose.—Ŵaroma 13:9.
KASI BAIBOLO LIKUTI WULI?
Pa fundo izi, ni nji iyo imwe mukuwona kuti njaunenesko?
Baibolo likukanizga kuti ŵanalume panji ŵanakazi ŵekhaŵekha ŵatoranenge.
Baibolo likuzomerezga kuti ŵanalume panji ŵanakazi ŵagonanenge ŵekhaŵekha.
Baibolo likupangiska ŵanthu kuti ŵatinkhenge panji kupatura ŵanalume na ŵanakazi awo ŵakugonana ŵekhaŵekha.
MAZGORO:
UNENESKO. Baibolo likuti: “Ŵanalume awo ŵakugonana na ŵanalume ŵanyawo . . . ŵazamuhara yayi Ufumu wa Chiuta.” (1 Ŵakorinte 6:9, 10) Fundo iyi ŵanakazi nawo yikuŵakhwaska.—Ŵaroma 1:26.
UTESI. Baibolo likusambizga kuti mwanalume na mwanakazi awo ŵatorana ndiwo ŵakwenera kugonana.—Genizesi 1:27, 28; Zintharika 5:18, 19.
UTESI. Nangauli Baibolo likukanizga vyakuti ŵanalume panji ŵanakazi ŵagonanenge ŵekhaŵekha, likuzomerezga yayi kuti ŵanthu ŵatinkhenge, kusuzga, panji kunyoza awo ŵakuchita ivi.—Ŵaroma 12:18. [1]
Kasi Ŵakaboni ŵa Yehova Ŵakuti Wuli pa Nkhani Iyi?
Ŵakaboni ŵa Yehova ŵakuwona kuti fundo za mu Baibolo ni ziwemi chomene, nakuti ndizo ŵakwendera. (Yesaya 48:17) [2] Ichi chikung’anamura kuti Ŵakaboni ŵa Yehova ŵakukana mtundu uliwose wa kugonana kwambura kwenelera, nga nkhugonana kwa ŵanthu ŵaviŵaro vyakuyana. (1 Ŵakorinte 6:18) [3] Ivi ndivyo Ŵakaboni ŵali kusankha, ndipo ni wanangwa wawo.
Ŵakaboni ŵa Yehova ŵakuyezgayezga kulondezga fundo iyo Yesu wakayowoya yakuti ivyo munthu wakukhumba kuti ŵanyake ŵamuchitire ndivyo nayo waŵachitire
Kweni Ŵakaboni ŵa Yehova ŵakuyezgayezga kuti ŵaŵe “pamtende na ŵanthu wose.” (Ŵahebere 12:14) Nangauli ŵakuzomerezga yayi kuti ŵanthu ŵaviŵaro vyakuyana ŵagonanenge, Ŵakaboni ŵa Yehova ŵakuchichizga ŵanthu yayi kuti ŵenderenge maghanoghano ghawo. Kweniso ŵakukolerana nawo yayi ŵanthu awo ŵakutinkha panji kunyoza awo ŵakugonana na ŵanalume panji ŵanakazi ŵanyawo. Ŵakaboni ŵa Yehova ŵakuŵikapo mtima kulondezga fundo iyo Yesu wakayowoya yakuti ivyo munthu wakukhumba kuti ŵanyake ŵamuchitire ndivyo nayo waŵachitire.—Mateyu 7:12.
Kasi Baibolo Likupangiska Ŵanthu Kuti Ŵatinkhenge Ŵanyawo?
Ŵanthu ŵanyake ŵangayowoya kuti Baibolo likupangiska ŵanthu kuti ŵatinkhenge awo ŵakugonana na ŵanalume panji ŵanakazi ŵanyawo. Ndipo ŵangati awo ŵakulondezga ivyo Baibolo likuyowoya mbanonono mtima. Ŵangayowoyaso kuti, ‘Pa nyengo iyo Baibolo likalembekanga ŵanthu mahara ghakaŵa ghachoko. Lero tikupokelera ŵanthu wose, vilije kanthu mba fuko wuli, mtundu, panji ŵakutemwa kugonana kwa mtundu wuli.’ Iwo ŵakuwona kuti kukanizga ŵanthu ŵaviŵaro vyakuyana kuti ŵagonanenge, vikuyana waka na kukana kukhala na munthu wa mtundu unyake. Kasi uwu mbunenesko? Yayi. Chifukwa wuli?
Pali mphambano pakati pa kukana nkharo yakuti ŵanthu ŵaviŵaro vyakuyana ŵagonanenge na kukana ŵanthu awo ŵakuchita ivi. Baibolo likuphalira Ŵakhristu kuti ŵachindikenge ŵanthu ŵa mitundu yose. (1 Petrosi 2:17) [4] Kweni ichi chikung’anamura kuti Ŵakhristu ŵazomerezgenge nkharo yiliyose yayi.
Tiyelezgere kuti imwe mukutinkha kukhweŵa hona ndipo mukuseluka nako. Mbwenu munyinu uyo mukugwira nayo ntchito wakukhweŵa. Kasi wangamuwonani kuti imwe mahara ngachoko chifukwa chakuti mukupambana maghanoghano pa nkhani iyi? Kasi tingayowoya kuti mukumutinkha chifukwa chakuti iyo wakukhweŵa apo imwe mukukhweŵa yayi? Usange munyinu uyu wangamuphalirani kuti namwe muwonenge kuti kukhweŵa nkhuwemi waka, asi chingalongora kuti iyo ndiyo mahara ngachoko ndipo ni munonono?
Ŵakaboni ŵa Yehova ŵakusankha kulondezga fundo izo zili mu Baibolo. Ŵakuzomerezga yayi nkharo izo Baibolo likukanizga. Kweni ŵakuŵanena yayi panji kuŵachitira nkhaza ŵanthu awo ŵakuchita vyakupambanako.
Kasi Ivyo Baibolo Likuyowoya ni Nkhaza?
Wuli vya ŵanthu awo ŵakuti ŵakudokera kugonana na ŵanalume panji ŵanakazi ŵanyawo? Kasi ndimo ŵakababikira? Usange ni nthena, kasi zingaŵa nkhaza yayi kuyowoya kuti ŵakubuda kulondezga makhumbiro ghawo?
Baibolo likuyowoyapo yayi ivyo vikuchitika kuti munthu wadokerenge kugonana na mwanalume panji mwanakazi munyake. Kweni likuzomerezga kuti nkharo zinyake zili kukhomelera mu ŵanthu. Ndipouli, Baibolo likuyowoya kuti usange munthu wakukhumba kukondweska Chiuta wakwenera kuleka nkharo zinyake, nga nkhugonana na ŵanalume panji ŵanakazi ŵanyake.—2 Ŵakorinte 10:4, 5.
Ŵanthu ŵanyake ŵangayowoya kuti Baibolo ndankhaza pa nkhani iyi. Iwo ŵangayowoya nthena chifukwa cha maghanoghano ghakuti munthu wakwenera kulondezga makhumbiro ghake. Kweniso ŵakughanaghana kuti vingachitika yayi kukanizga khumbo la kugonana. Kweni Baibolo likulongora kuti ŵanthu ŵangakanizga makhumbiro ghawo. Mwakupambana na vinyama, ŵanthu ŵangasankha kuleka kulondezga makhumbiro ghawo.—Ŵakolose 3:5. [5]
Wonani chiyelezgero ichi. Ŵakaswiri ŵanyake ŵakuti nkharo zinyake, nga ukali, munthu wakuchita kubabika nazo. Baibolo likuyowoyapo yayi icho chikuchitiska munthu kuti wakalipenge, kweni likuzomerezga kuti pali ŵanthu ŵanyake awo ‘ŵakutemwa kukwiya’ kweniso ‘ŵakutemwa kukalipa.’ (Zintharika 22:24; 29:22) Kweni Baibolo likutiso: “Taya ukali, leka kutukutwa.”—Salimo 37:8; Ŵaefeso 4:31.
Ŵanthu ŵanyake ŵangasuskana nayo fundo iyi, panji ŵangati ni nkhaza ku awo ŵakutemwa kukalipa. Nakuti ŵakaswiri awo ŵakugomezga kuti ukali munthu wakubabika nawo ŵakuyezgayezga kuŵawovwira ŵanthu ŵanthena kuti ŵajikorenge.
Ŵakaboni ŵa Yehova nawo ŵakuyezgayezga kovwira ŵanthu awo nkharo yawo yikususkana na fundo za mu Baibolo, nanga ŵangaŵa ŵanthu ŵaviŵaro vyakupambana awo ŵakugonana uku ŵandatorane. Pa nkhani izi, Baibolo likuti: “Waliyose wamanye kujikora kuti waŵe mutuŵa ndiposo wakuchindikika. Muleke uryezi ndiposo makhumbiro ghambura kujikora ghakugonana.”—1 Ŵatesalonika 4:4, 5.
“Mwaŵanyake Ndimo Mukaŵira”
Kale, ŵanthu ŵa nkharo zakupambanapambana ŵakakhumbanga kunjira Chikhristu, ndipo ŵanyake ŵakasintha chomene nkharo zawo. Baibolo likuyowoya vya ŵanthu nga “mbazaghali, ŵakusopa vikozgo, ŵaleŵi, ŵanalume awo ŵakuzomera kugoneka na ŵanalume ŵanyawo, ŵanalume awo ŵakugonana na ŵanalume ŵanyawo,” ndipo likutiso: “Mwaŵanyake ndimo mukaŵira.”—1 Ŵakorinte 6:9-11.
Pakuyowoya kuti “mwaŵanyake ndimo mukaŵira,” kasi Baibolo likung’anamura kuti awo ŵakaleka kugonana na ŵanalume panji ŵanakazi ŵanyawo mbwenu ndikuti makhumbiro ghawo ghakamara? Ivi vingachitika yayi, chifukwa Baibolo likuti: “Lutilirani kwenda mwa mzimu, ndipo muchitenge yayi makhumbiro gha thupi.”—Ŵagalatiya 5:16.
Wonani kuti Baibolo likuyowoyapo yayi kuti Mkhristu walekenge kuŵaso na makhumbiro ghaheni. Kweni likuti wangasankha kuchita panji kuleka kuchita ivyo mtima wake wakhumba. Ŵakhristu ŵakujikora, ndipo ŵakuŵikapo mtima kuti ŵaleke kuthera ku makhumbiro ghawo.—Yakobe 1:14, 15. [6]
Ntheura Baibolo likulongora kuti pali mphambano pakati pa khumbiro na kuchita. (Ŵaroma 7:16-25) Munthu uyo wakudokera kugonana na mwanalume panji mwanakazi munyake wangajikora, nga umo wangachitira na makhumbiro ghanyake ghaheni, nga ni ukali, uleŵi, na uryezi.—1 Ŵakorinte 9:27; 2 Petrosi 2:14, 15.
Ŵakaboni ŵa Yehova ŵakulondezga chomene fundo izo zili mu Baibolo, kweni ŵakuchichizga ŵanthu yayi kuti ndizo nawo ŵalondezgenge. Nakuti ŵakususkana nawo yayi awo ŵakupanga malango ghakuvikilira wanangwa wa ŵanthu awo vyakuchita vyawo ni vyakupambanako. Uthenga uwo Ŵakaboni ŵa Yehova ŵakupharazga nguwemi, ndipo ŵakuphalirako wose awo ŵakukhumba kupulika.—Milimo 20:20.
^ 1. Pa Ŵaroma 12:18 pakuti: “Muŵe pamtende na ŵanthu wose.”
^ 2. Pa Yesaya 48:17 pakuti: “Ine Yehova, ndine Chiuta winu, Uyo wakumusambizgani kuti musange chandulo.”
^ 3. Pa 1 Ŵakorinte 6:18 pakuti: “Chimbirani uzaghali.”
^ 4. Pa 1 Petrosi 2:17 pakuti: “Chindikani ŵanthu ŵa mtundu uliwose.”
^ 5. Pa Ŵakolose 3:5 pakuti: “Ntheura zgorani viŵaro vya thupi linu vya pa charu chapasi kuŵa vyakufwa ku uzaghali, ukazuzi, makhumbiro ghakugonana kwambura kujikora.”
^ 6. Pa Yakobe 1:14, 15 pakuti: “Waliyose wakuyezgeka para wakopeka na kunyengeka na khumbiro lake. Kufuma apo, para khumbiro lakura, likubaba kwananga.”
Manyani Vinandi
Kasi Baibolo Likuti Wuli na Nthengwa za Ŵanalume Pera Panji Ŵanakazi Pera?
Chiuta ndiyo wakambiska nthengwa, ndipo wakumanya icho chingawovwira kuti ŵanthu ŵakondwenge mu nthengwa kweniso kuti yikhore.


text:
18 Mazgu ghakiza kwa Yeremiya kufuma kwa Yehova, ghakati:2 “Wuka, ukhilire ku nyumba ya muwuvi.+ Kwenekura namukuphalira mazgu ghane.”3 Ntheura nkhakhilira ku nyumba ya muwuvi, ndipo nkhasanga wakuwumba pa chakuwumbirapo cha muwuvi.4 Kweni chiŵiya icho muwuvi wakawumbanga chikanangika mu woko lake. Ntheura muwuvi wakatora dongo lira na kuwumbira chiŵiya chinyake, nga umo mwenecho wakakhumbira.*5 Penepapo mazgu gha Yehova ghakiza kwa ine kuti:6 “Yehova wakuti: ‘Iwe nyumba ya Israyeli, asi nane ningachita nawe nga umo muwuvi uyu wachitira? Wona, nga ni dongo mu woko la muwuvi, ndimo uliri iwe mu woko lane, we nyumba ya Israyeli.+7 Para nkhuyowoya vya kuzgura na kuwiskira pasi, kuparanya mtundu panji ufumu,+8 ndipo mtundu uwo waleka uheni wake uwo nkhawususkirapo, nane nisinthenge maghanoghano* pa soka ilo nakhumbanga kuwuchitira.+9 Kweni para nkhuyowoya vya kuzenga na kupanda mtundu panji ufumu,10 ndipo iwo ukuchita icho ntchiheni pamaso pane na kuleka kupulikira mazgu ghane, nane nisinthenge maghanoghano pa uwemi uwo nakhumbanga kuwuchitira.’11 “Sono yowoya ku ŵanthu ŵa mu Yuda na awo ŵakukhala mu Yerusalemu kuti: ‘Yehova wakuti: “Wonani nkhupanga soka na kumunozgerani chiŵembu. Weraniko, naŵeya, ku nthowa zinu ziheni, sinthani nthowa zinu na nkharo yinu.”’”+12 Kweni iwo ŵakuti: “Chigomezgo kulije!+ Tendenge kuyana na maghanoghano ghithu, waliyose wa ise wachitenge kuyana na mtafu wa mu mtima wake uheni.”+13 Ntheura Yehova wakuti:“Naŵeya, fumbani pakati pa mitundu.Kasi ni njani wali kupulikapo chinthu chanthena ichi?Mwali wa Israyeli wachita chinthu chakofya nkhanira.+14 Kasi chiwuvi cha ku Lebanoni chikuzgeŵelekera waka mu vigodobu vya majalawe?Panji kasi maji ghakuzizima agho ghakufuma kutali ghangakamuka?15 Kweni ŵanthu ŵane ŵaniluwa.+Pakuti ŵakupeleka sembe ku chinthu chawakawaka,+Ŵakukhuŵazga ŵanthu mu nthowa zawo, tunthowa twakale+Kuti ŵendenge mu nthowa zakuzgomba zambura kulimika na zamabonkhomabonkho,16 Mwakuti ŵazgore charu chawo kuŵa chinthu icho ŵanthu ŵakuzukuma nacho+Chinthu chakuti ŵanthu ŵalizgirengepo kaluvi muyirayira.+Waliyose uyo wamujumphapo kaumaliro wamuti waka pwaza, na kupukunya mutu.+17 Nga ni mphepo ya kumafumiro gha dazi, niŵambininiskenge pamaso pa mulwani.Niŵalongorenge muwongo wane, chisko chara, mu zuŵa la soka lawo.”+18 Iwo ŵakati: “Zaninge, tiyeni timunozgere chiŵembu Yeremiya,+ chifukwa dango* limalenge yayi ku ŵasembe ŵithu, panji fundo ku ŵanalume ŵavinjeru, nanga ni mazgu ku ntchimi. Zaninge timuyowoyere uheni,* tingaŵikangako mahara yayi ku ivyo wakuyowoya.”19 A Yehova, lazgirani kwa ine,Pulikani ivyo ŵalwani ŵane ŵakuyowoya.20 Kasi ntchakwenelera kuwezgera uheni pa uwemi?Pakuti ŵajimira mbuna umoyo wane.+Kumbukani umo nkhimililira pamaso pinu kuŵayowoyera uwemi,Kuwezga kutukutwa kwinu pa iwo.21 Ntheura ŵana ŵawo ŵapelekani ku njara,Ŵapelekani ku nkhongono ya lupanga.+Ŵawoli ŵawo ŵapokeke ŵana, ndipo ŵazgoke vyokoro.+Ŵanalume ŵawo ŵakomeke na nthenda yakofya,Ŵanyamata ŵawo ŵakomeke na lupanga pa nkhondo.+22 Chiliro chipulikikwe mu nyumba zawo,Para mwiza na magulu gha ŵakuwukira pa iwo mwamabuchi.Pakuti ŵajima mbuna kuti ŵanikore ineNa kuthyera vipingo malundi ghane.+23 Kweni imwe, A Yehova,Mukumanya makora viŵembu vyawo vyakuti ŵanikome.+Mungawundiranga yayi maubudi ghawo,Mungasisitanga yayi kwananga kwawo pamaso pinu.Ŵakhuŵare pamaso pinu+Para mukumalana nawo mu ukali winu.+
Mazgu Ghamusi
^ Mazgu gheneko, “umo chikaŵira chakwenelera mu maso gha muwuvi.”


text:
MUTU 113
Ivyo Tikusambira ku Ntharika ya Matalente
YESU WAKAYOWOYA NTHARIKA YA MATALENTE
Yesu wakaŵa wachali na ŵapositole ŵake ŵanayi pa Phiri la Maolive, ndipo wakaŵaphalira ntharika yinyake. Apo wakaŵa ku Yeriko, mazuŵa ghachoko waka kumasinda, wakayowoya ntharika ya mamina kuti waŵawovwire kumanya kuti Ufumu wizenge kunthazi. Ntharika iyo wakayowoya sono yikaŵa na vinthu vyakuyana waka. Apa Yesu wakalutiliranga kuzgora fumbo ilo wakafumbika la kuŵapo kwake na la umaliro wa charu. Ntharika iyi yikulongora kuti ŵasambiri ŵakwenera kukoleska ivyo wali kuŵaŵikizga.
Yesu wakati: “Ufumu uli nga ni munthu uyo wakaŵa pafupi kuluta ku charu chinyake, ndipo wakachema ŵazga ŵake na kuŵaŵikizga vinthu vyake.” (Mateyu 25:14) Pakuti Yesu wakajiyaniskapo kale na munthu uyo wakaluta ku charu chinyake kuti “wakimikike kuŵa fumu,” ŵapositole ŵakamanya luŵiro kuti “munthu” uyo wakuyowoyeka mu ntharika iyi ni Yesu.—Luka 19:12.
Pambere munthu uyo wakuyowoyeka mu ntharika iyi wandanyamuke, wakapeleka vinthu vyake vyakuzirwa ku ŵazga ŵake. Mu vyaka vitatu na hafu ivyo Yesu wakateŵetera pano pasi, wakaŵikapo mtima kupharazga makani ghawemi gha Ufumu wa Chiuta, ndipo wakasambizga ŵasambiri ŵake mulimo uwu. Sono iyo wakaŵa pafupi kuluta, ndipo wakaŵa na chigomezgo kuti ŵasambiri ŵalutilirenge kuchita vinthu ivyo wakaŵasambizga.—Mateyu 10:7; Luka 10:1, 8, 9; yaniskani na Yohane 4:38; 14:12.
Kuyana na ntharika iyi, kasi munthu yura wakagaŵa wuli vinthu vyake? Yesu wakati: “Kwa yumoza wakapeleka matalente ghankhondi, kwa munyake ghaŵiri, kwa munyakeso limoza, waliyose kuyana na maluso ghake, ndipo wakaluta ku charu chinyake.” (Mateyu 25:15) Kasi ŵazga ŵara ŵakachita vichi na ivyo wakaŵasungiska? Kasi ŵakalimbikira kuti ŵafiske ivyo fumu yawo yikakhumbanga? Yesu wakaphalira ŵapositole kuti:
“Nyengo yeneyiyo, uyo wakapokera matalente ghankhondi wakaluta na kuchitira malonda ndipo wakasangirapo ghanyake ghankhondi. Uyo wakapokera ghaŵiri wakasangirapo ghanyake ghaŵiri. Kweni uyo wakapokera limoza wakaluta kukajima pasi na kubisa ndalama ya fumu yake.” (Mateyu 25:16-18) Kasi chikachitika ntchivichi fumu yira yikati yawerako?
Yesu wakalutizga kuti: “Nyengo yitali yikati yajumphapo, fumu ya ŵazga ŵara yikiza na kupenderana nawo ndalama.” (Mateyu 25:19) Ŵazga ŵaŵiri ŵakachita ivyo ŵangafiska, “kuyana na maluso” ghawo. Muzga waliyose wakalimbikira na kutokatoka kuti wasange chandulo na ivyo fumu yawo yikaŵasungiska. Uyo wakapokera matalente ghankhondi wakasangiraposo ghankhondi. Uyo wakapokera ghaŵiri nayo wakasangirapo ghaŵiri. (Nyengo yira, kuti munthu wasange talente limoza wakagwiranga ntchito vyaka 19.) Fumu yira yikaŵawonga ŵazga ŵara, yikati: “Wachita makora, muzga muwemi na wakugomezgeka. Ukaŵa wakugomezgeka pa vinthu vichoko. Nikwimikenge pa vinthu vinandi. Njira mu chimwemwe cha fumu yako.”—Mateyu 25:21.
Kweni uyo wakapokera talente limoza wakachita vyawaka. Iyo wakati: “Fumu, nkhamanya kuti ndimwe munthu wakusuzga, mukuvuna apo mukaseŵa chara na kuwunjika apo mukawuluska chara. Ntheura nkhawopa ndipo nkhaluta na kubisa talente linu pasi. Enani, pokani icho ntchinu.” (Mateyu 25:24, 25) Wakatondeka na kuŵika ndalama yira ku banki mwakuti fumu yake yisangirepo yapachanya. Wakakana kuchita ivyo fumu yake yikakhumbanga.
Mphake kuti fumu yake yikamuchema kuti “muzga muheni na mukata.” Fumu yira yikapoka talente ilo wakaŵa nalo, yikalipeleka kwa uyo wakaŵa wakunozgeka kulimbikira kuchita malonda. Penepapo fumu yikati: “Waliyose uyo wali navyo, wazamupika vinandi, ndipo wazamuŵa na vinandi chomene. Kweni uyo walije, wazamupokeka nanga ni icho wali nacho.”—Mateyu 25:26, 29.
Ŵasambiri ŵakaŵa na vinandi vyakuti ŵaghanaghanirepo, nanga ni ivyo vikayowoyeka mu ntharika iyi. Ŵakamanya kuti mulimo wa kuzgora ŵanthu kuŵa ŵasambiri uwo Yesu wakaŵaŵikizganga ukaŵa wakuzirwa chomene. Ndipo wakakhumbanga kuti ŵalimbikirenge kuti mulimo uwu uchitike. Yesu wakang’anamuranga kuti wose ŵachitenge mwakuyana yayi mulimo wa kupharazga uwo wakaŵatuma. Nga umo wakayowoyera mu ntharika, waliyose wakwenera kuchita ivyo wangafiska “kuyana na maluso ghake.” Kweni usange munyake ni “mukata” ndipo wakutondeka kuchita mwakukwana ivyo Fumu yake yikukhumba, Yesu wangazakakondwa nayo yayi.
Kweni ŵapositole ŵakwenera kuti ŵakakondwa chomene ŵakati ŵapulika mazgu ghakuti: “Waliyose uyo wali navyo, wazamupika vinandi.”
Manyani Vinandi
Chifukwa wuli Ŵakaboni ŵa Yehova Ŵakupharazga Nyumba na Nyumba?
Manyani ivyo Yesu wakaphalira ŵasambiri ŵake kuti ŵachitenge.
Kasi Ntharika ya Matalente Yikutisambizga Vichi?
Nkhani iyi yikutovwira kuti tipulikiske makora ivyo ntharika ya matalente yikung’anamura.


text:
Somba Iyo Yikupanga Mchenga
KASI mchenga ukupangika wuli? Ukupangika mu nthowa zinandi. Kweni nthowa iyo yiyowoyekenge mu nkhani iyi panji yingamuzizikani. Pali somba ya paroti iyo yikumemena malibwe gha korali na kupanga mchenga.
Somba za paroti zikusangika mu nyanja zinandi. Para zamemena malibwe gha korali, zikumira ndipo thupi lake likutorako chakurya chichoko waka kweni vinyake vyose zikuvifumiska, vikuŵa mchenga. Somba ya paroti yili na mulomo wa gwaa kweniso mino ghankhongono agho yikumemenera malibwe. Somba zinyake za paroti zikukhala vyaka 20 kwambura mino kunangika.
Mu vigaŵa vinyake, somba izi zikupanga mchenga unandi kuluska uwo ukupangika mu nthowa zinyake zachilengiwa. Ŵasayansi ŵakuti somba ya paroti yingapanga mchenga makilogiramu ghanandi pa chaka.
Somba ya paroti yikuchitaso mulimo unyake wakuzirwa. Para yikurya ndere panji koŵi uyo wamera pa malibwe gha korali, yikovwira kutoweska malibwe agha kweniso kuti ghaleke kunangika. Ku malo uko kulije somba izi na zinyake izo zikurya ndere, malibwe gha korali ghakunangika na ndere kweniso na vyakumera vinyake. Buku linyake likuti: “Ŵanthu ŵanyake ŵakuti malibwe gha korali mphanyi kulije kuŵavyenge somba zanthena.”—Reef Life.
Para somba iyi yachita milimo yose iyi, nausiku yikugona. Pa nyengo iyi napo somba ya paroti yikuchitaso chinthu chinyake chakuzizika. Nausiku somba zinyake zikuruzikuru zikupenja vyakurya. Ntheura somba za paroti zikugona kusi ku malibwe, kweni nyengo zinyake zikukoleka na shaki.
Nausiku, somba zinyake za paroti zikujibungilizga na vinthu vinyake kuti zijivikilire. Zikufumiska vinthu vyakudyadyamphuka ivyo vikubungilizga thupi lake lose. Vinthu ivi vili nga ni malaya ghakulangara ghakugonera nausiku. Ŵasayansi ŵakuti vinthu ivi vikununkha chomene ndipo vikuvikilira somba za paroti kuti zileke kuryeka na zinyake.
Somba ya paroti njakutowa chomene ndipo kanandi yikuwoneka luŵiro mu maji. Para zikukura, somba izi zikusintha mtundu. Somba izi zikopa ŵanthu yayi ku vigaŵa ivyo ŵakuloŵako chomene yayi. Ntheura ntchipusu kuwona ivyo zikuchita.
Ŵanthu ŵakutemwa chomene kuwonelera na kutegherezga para somba izi zikumemena malibwe gha korali. Para somba izi zikwenda pa gulu mu maji, zikovwira kuti vilengiwa vinyake vileke kunangika, kweniso ŵanthu nawo ŵakukondwa para ŵakuziwona.


text:
NKHANI YA PA CHIKOPI
Chifukwa Wuli Ŵawukirano Ŵakusuzgika Maghanoghano?
ANNA * wakati: “Nkhati namba kusuzgika maghanoghano nkhaŵavya khumbo lakuchita chilichose, nanga vingaŵa vinthu ivyo nkhavitemwanga. Icho nkhakhumbanga, nkhugona mbwenu. Nkhawonanga kuti ŵanthu ŵakunitemwa yayi, kweniso kuti ndine wambura ntchito.”
Julia wakati: “Nkhaghanaghananga kuti nijikome waka. Kweni nkhakhumbanga yayi kufwa, icho nkhakhumbanga ntchakuti nileke kusuzgika maghanoghano. Para nasuzgika maghanoghano nkhupwelerako yayi vya waliyose.”
Apo Anna na Julia ŵakamba kusuzgika maghanoghano ŵakaŵa na vyaka vyapakati pa 13 na 15. Ŵawukirano ŵanyake ŵakusuzgika maghanoghano mwa apo na apo, kweni Anna na Julia nyengo zinyake ŵakasuzgikanga maghanoghano kwa masabata panji myezi. Anna wakuti: “Vikuŵa nga kuti wamunthu uli mu khululu litali mwakuti ukumanya yayi umo ungafumiramo. Vikuŵa nga wazelezeka.
Suzgo ilo wakakumana nalo Anna na Julia ndakuzara chomene. Lipoti linyake likuti: “Suzgo lakusuzgika maghanoghano ndikuru chomene pakati pa ŵawukirano. Ndipo suzgo ili ndilo likupangiska kuti ŵawukirano ŵa vyaka vyapakati pa 10 na 19 ŵalwarenge pafupipafupi.—World Health Organization (WHO).
Vimanyikwiro vinyake vyakulongora kuti muwukirano wakusuzgika maghanoghano ni ivi: kugona chomene panji kusoŵa tulo, kusintha kalyero na weti, kuboweka, kutaya mtima, kuŵa wachitima, kweniso kujiwona wambura ntchito. Vimanyikwiro vinyake ni kujipatura, kuleka kuŵikapo mahara pa ntchito panji kuluwaluwa vinthu, kukhumba kujikoma, na vinyake. Ŵavyachipatala ŵakumanya munthu uyo ŵakusuzgika maghanoghano usange vimanyikwiro ivi vyalutilira kwa nyengo yitali ndipo munthu wakutondeka kuchita ivyo wakutemwa.
IVYO VIKUPANGISKA ŴAWUKIRANO KUSUZGIKA MAGHANOGHANO
Wupu wa WHO, ukuti ‘pali vinandi.’ Vinyake ni ivi.
Umo munthu wali kubabikira. Nga umo vikaŵira na Julia, kanandi suzgo ili likwambukira kufuma ku ŵapapi chifukwa majini ghali kutimbanizgika. Munthu wangasuzgikaso maghanoghano usange wali na nthenda ya mtima, kusintha kwa ma hormone mu thupi kweniso kumwa mankhwala ghakutimbanizga wongo. *
Kwenjerwa. Munthu waliyose wakwenjerwa, kweni kwenjerwa chomene kungambiska masuzgo ghanyake pa umoyo wa munthu. Ndipo para vyafika paheni chomene, muwukirano wangamba kusuzgika maghanoghano. Ivi vikulongora kuti pali vinandi ivyo vingapangiska munthu kusuzgika maghanoghano.
Vinthu vinyake ivyo vingapangiskaso muwukirano kusuzgika maghanoghano ni ivi: kumara kwa nthengwa ya ŵapapi ŵake, nyifwa, nkhaza, kuchita ngozi yakofya, ulwari panji kulemara kweniso usange ŵanyake ŵakumugega. Kweniso usange watondeka kufiska ivyo ŵapapi ŵakakhazganga pa nkhani ya masambiro. Muwukirano wangasuzgikaso maghanoghano usange ku sukulu ŵakumusuzga, wakufipa mtima na vyamunthazi, usange mupapi wake nayo wakusuzgikaso maghanoghano na kumusuzga. Kasi muwukirano wangachita wuli usange wamba kusuzgika maghanoghano?
JIVIKILIRANI
Kanandi para munthu wasuzgika maghanoghano ŵadokotala ŵakumupa munkhwala kweniso ulongozgi wakovwira. * Yesu wakati: “Awo mbankhongono ŵakukhumbikwira dokotala chara.” (Mariko 2:17) Chiŵaro chilichose cha thupi la munthu chingakoleka na nthenda kusazgapo na wongo wuwo. Ntheura, munthu wakwenera kusintha vinthu vinyake chifukwa para munthu wakusuzgika maghanoghano, wangalwaraso matenda ghanyake.
Usange mukusuzgika maghanoghano, chitanipo kanthu kuti mupwelelere umoyo winu. Mwachiyelezgero, mukwenera kurya na kugona mwakukwana, kweniso muchitenge maseŵera ghakukhozga thupi. Maseŵera ghakovwira kuti muŵe ŵakukondwa, ŵankhongono kweniso ghakovwira kuti mugonenge mwakukwana. Usange mungakwaniska, manyani icho mukusuzgikira maghanoghano na kuwona ivyo mungachita. Mungaphalira munthu munyake uyo mukumugomezga chomene. Ŵamubanja na ŵabwezi ŵinu nawo ŵangamovwirani para mwamba kusuzgika maghanoghano. Lembani ivyo mukughanaghana kweniso umo mukujipulikira. Ivi ndivyo vikawovwira Julia uyo tamuzunura kukwambilira kwa nkhani iyi. Chakuzirwa ntchakuti mukwenera kuŵa paubwezi na Chiuta. Ichi chingamovwirani kuti muŵenge ŵakukondwa. Yesu wakati: “Mbakukondwa awo ŵakumanya kuti ŵali na njara yauzimu.”—Mateyu 5:3.
Anna na Julia ŵakajiwonera ŵekha kuti mazgu gha Yesu agha ngaunenesko. Anna wakati: “Kuŵa paubwezi na Chiuta kukunovwira kuti nighanaghanirenge ŵanji m’malo mwakughanaghanira waka masuzgo ghane. Nangauli ntchipusu yayi, kweni nkhukondwa chomene para nachita nthena.” Julia nayo wakuwona kuti lurombo na kuŵazga Baibolo vikumovwira chomene. Iyo wakuti: “Para nkhuphalira Yehova masuzgo ghane, mtima wane ukutuna. Kweniso Baibolo lanovwira kumanya kuti ndine wakuzirwa kwa Chiuta na kukhorwa kuti wakunipwelelera nadi. Lanovwiraso kuti niŵe na chilindizga chiwemi cha munthazi.”
Mlengi withu, Yehova Chiuta, wakumanya makora ivyo vikupangiska kuti tisuzgikenge maghanoghano, kwali ni umo tili kukulira, ivyo vyatichitikira, kweniso majini ghithu. Ntheura iyo ngwakunozgeka kutovwira na kutikhozga ndipo nyengo zinyake wakuchita nthena kwizira mwa ŵanyithu. Chakukondweska chomene ntchakuti Chiuta wazamumazga ulwari, kusazgapo kusuzgika maghanoghano. Lemba la Yesaya 33:24 likuti: “Pazamuŵavya munthu wakukhala mu charu uyo wazamuti: ‘Nalwara.’”
Baibolo likutilayizgaso kuti Chiuta “wazamufyura masozi ghose ku maso [ghithu], ndipo nyifwa yizamuŵakoso yayi. Kuzamuŵavya kutengera panji kulira, kutampha nesi vyakuŵinya.” (Chivumbuzi 21:4) Fundo iyi njakupembuzga na yakukhozga chomene! Usange mukukhumba kumanya vinandi vyakukhwaskana na ivyo Chiuta wazamuchitira ŵanthu, lutani pa jw.org. Pa webusayiti iyi pakusangikaso Baibolo lakung’anamurika makora na nkhani ziwemi zinandi izo zingawovwira awo ŵakusuzgika maghanoghano.
^ ndime 3 Mazina ghasinthika.
^ ndime 10 Munthu wangasuzgikaso maghanoghano chifukwa cha matenda, mankhwala ghakuzweteska wongo, na mankhwala ghanyake gha ku chipatala.
^ ndime 14 Magazini ya Wukani! yikuphalira ŵanthu yayi munkhwala panji wovwiri uwo ŵangapokera.
Manyani Vinandi
Kasi Baibolo Linganovwira Para Nkhufipa Mtima?
Chiuta wakutipa vinthu vitatu kuti vitovwire para tikufipa mtima.


text:
GONGWE LA MULINDA DECEMBER 2014
Mungaŵa Paubwezi na Chiuta
Kasi mukuwona kuti Chiuta wali namwe kutali? Kasi mungaŵa paubwezi na Chiuta?
Kasi Chiuta Ni Mubwezi Winu?
Ŵanthu ŵanandi ŵali paubwezi na Chiuta.
Kasi Mukulimanya Zina la Chiuta?
Chiuta wakajivumbura apo wakati: “Ine ndine Yehova; ili ndilo zina lane.”
Kasi Mukuyowoyeskana na Chiuta?
Para tikupemphera kwa Chiuta, ndikuti tikuyowoyeskana nayo, kweni kasi tingategherezga wuli kwa iyo?
Kasi Mukuchita Ivyo Chiuta Wakukhumba?
Nangauli kupulikira Chiuta nkhwakuzirwa, kweni paliso vinyake ivyo tikwenera kuchita kuti tiŵe nayo paubwezi.
Palije Chinthu Chakuzirwa Kuluska Kuŵa Paubwezi na Chiuta
Fundo zitatu izo zingamovwirani kuti muŵe paubwezi na Chiuta.
Chifukwa Wuli Ŵaroma Ŵakazenga Tawuni ya Timgad?
Ŵaroma ŵakachita vinthu mwauchenjezi kuti ŵaŵe pa mtende na ŵanthu ŵa ku North Africa.
Kasi Unenesko Ngwakuti Wuli pa Nkhani ya Khisimasi?
Kasi mukumanya umo Khisimasi yikambira?
Munthu Wamahara Wakuwezgako Ukali Wake
Nkhani ya Davide, themba la Israyeli, yingamovwirani kuti mujiwezgenge para mwakalipa.
Kasi Nikongore Nadi Ndalama?
Ivyo Baibolo likuyowoya vingamovwirani pa nkhani ya ngongoli.
Mafumbo Agho Baibolo Likuzgora
Kasi mungachita wuli kuti muŵasambizge makora ŵana ŵinu uthenga wa mu Baibolo?
Zinyake izo Zalongoreka mu Magazini
Kasi Chiuta Ni Nkhongono Waka?
Baibolo likuti na nkhongono zake, Chiuta wali kulenga vyose. Kasi wakutipwelelera?


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
7 Pakuti Melekizedeki uyu, themba la Salemu, wasembe wa Chiuta Wapachanya Nkhanira, wakakumana na Abrahamu apo wakafumanga kukakoma mathemba ndipo wakamutumbika.+
2 Abrahamu wakamupa chakhumi pa vinthu vyose. Chakwamba zina la Melekizedeki likung’anamura kuti, “Themba la Urunji.” Kweniso, iyo ni themba la Salemu, kung’anamura kuti, “Themba la Mtende.”
3 Awiske na anyina ŵakumanyikwa yayi, ndipo palije awo ŵakumanya mukoka wake, panji awo ŵakumanya zuŵa ilo wakababikira na ilo wakafwira, kweni wakulutilira kuŵa wasembe muyirayira, chifukwa wakaŵa nga ni Mwana wa Chiuta.+
4 Wonani umo munthu uyu wakaŵira mukuru, uyo Abrahamu, mutu wa mbumba, wakamupa chakhumi pa viwemi chomene ivyo wakapoka ku nkhondo.+
5 Dango likuti ŵana ŵa Levi+ awo ŵakupokera mulimo wawo wa usembe ŵali na dango lakuti ŵapokenge chakhumi ku ŵanthu,+ ndiko kuti, ku ŵabali ŵawo, nangauli aŵa mbana ŵa Abrahamu.
6 Kweni munthu uyu, uyo wakaŵa wa fuko la Levi yayi, wakapoka chakhumi kwa Abrahamu, ndipo wakatumbika uyo wakaŵa na malayizgo.+
7 Sono palije uyo wangasuska kuti muchoko wakutumbikika na mukuru.
8 Ndipo kunyake, ŵanthu awo ŵakufwa ndiwo ŵakupokera vyakhumi, kweni kunyake uyo wakupokera ni uyo lemba likumupanikizgira kuti ngwamoyo.+
9 Tingayowoyaso kuti nanga ni Levi, uyo wakupokera vyakhumi, nayo wakapeleka vyakhumi kwizira mwa Abrahamu.
10 Pakuti wakaŵa wachali mu chiwuno cha sekuru wake apo Melekizedeki wakakumananga nayo.+
11 Kuŵenge kuti ŵanthu ŵakuŵa ŵakufikapo kwizira mu usembe wa Levi+ (pakuti ukaŵa chigaŵa cha Dango ilo likapelekeka ku ŵanthu), kasi mphanyi pakakhumbikwangaso wasembe munyake wakuyana na Melekizedeki,+ uyo wakupambana na Aroni?
12 Pakuti usembe ukusintha, ntchakweneleraso kusintha Dango.+
13 Munthu uyo vinthu ivi vikumuyowoyekera wakafuma mu fuko linyake, ilo mundafumepo munthu wakuteŵetera pa jotchero.+
14 Chifukwa tikumanya kuti Fumu yithu yili kufuma mu fuko la Yuda,+ kweni Mozesi wakayowoyapo yayi kuti ŵasembe ŵafumenge mu fuko ili.
15 Sono fundo iyi yikupulikikwa makora chomene para pakuwuka wasembe munyake+ nga ni Melekizedeki,+
16 uyo wazgoka wasembe, kuyana na dango ilo likuthemba pa vinthu vya mu charu yayi, kweni kuyana na nkhongono za umoyo wambura kuparanyika.+
17 Pakuti Malemba ghakumuchitira ukaboni kuti: “Ndiwe wasembe muyirayira nga umo vikaŵira na Melekizedeki.”+
18 Ntheura, dango lakwamba likuŵikika pamphepete chifukwa ndakulopwa na lakutondeka.+
19 Palije icho Dango lili kuchizgora chakufikapo,+ kweni chigomezgo chiwemi+ ndicho chikutovwira kusendelera kwa Chiuta.+
20 Kweniso Chiuta wakalapa kuti wamupenge Yesu usembe,
21 (pakuti pali ŵanthu awo ŵazgoka ŵasembe kwambura chilapo, kweni uyu wazgoka wasembe na chilapo cha Uyo wakamuyowoyera kuti: “Yehova walapa chilapo, ndipo wasinthenge yayi maghanoghano, wati: ‘Ndiwe wasembe muyirayira’”),+
22 ntheura Yesu nayo wazgoka chikholi cha phangano liwemi chomene.+
23 Kweniso, ŵanandi ŵakachitanga kuhalirana pa usembe+ chifukwa chakuti nyifwa yikaŵakanizganga kulutilira kuŵa ŵasembe.
24 Kweni pakuti iyo wakukhalilira wamoyo muyirayira,+ usembe wake ulije ŵahaliri.
25 Ntheura wakumanya kuŵaponoska awo ŵakusendelera kwa Chiuta kwizira mwa iyo, chifukwa ngwamoyo nyengo zose ndipo wakuŵaŵeyelelera kwa Chiuta.+
26 Pakuti ntchakwenelera kwa ise kuŵa na wasembe mukuru wanthena, uyo ngwakugomezgeka, wambura mulandu, wambura kufipirwa,+ wakupatulika ku ŵakwananga, na wakukwezgeka kuluska machanya.+
27 Iyo wakupambana na ŵasembe ŵakuru ŵara, chifukwa wakukhumbikwira kupeleka sembe zuŵa lililose yayi,+ chakwamba za kwananga kwake ndipo pamanyuma za kwananga kwa ŵanthu.+ Wakachita ichi kamoza pera apo wakajipeleka.+
28 Pakuti Dango likwimika ŵanthu awo mbakulopwa kuŵa ŵasembe ŵakuru,+ kweni mazgu gha chilapo+ agho ghakiza pamanyuma pa Dango ghakimika mwana, uyo wazgoka wakufikapo+ muyirayira.
Tumizgani
Tumizgani
Ŵahebere 7
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=58&Chapter=7&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D58%26Chapter%3D7%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 19 Yehoshafati themba la Yuda wakawelera makoraghene*+ ku nyumba yake mu Yerusalemu.2 Yehu+ mwana wa Hanani+ muwoni wakaluta kukakumana nayo, wakati kwa Themba Yehoshafati: “Kasi ukovwira ŵaheni,+ panji kutemwa awo ŵakutinkha+ Yehova? Pa chifukwa ichi ukali wa Yehova uli pa iwe.3 Kweni pali vinthu vinyake viwemi ivyo vyasangika mwa iwe,+ pakuti ukafumiskamo vikhuni vyakupatulika* mu charu ndipo wanozga mtima* wako kupenja Chiuta waunenesko.”+4 Yehoshafati wakalutilira kukhala mu Yerusalemu. Wakalutaso ku ŵanthu, kwamba ku Beyere-sheba m’paka ku chigaŵa cha mapiri cha Efurayimu,+ kuti waŵawezgere kwa Yehova Chiuta wa ŵasekuru ŵawo.+5 Kweniso wakimika ŵeruzgi mu charu chose mu misumba yose ya malinga ghakukhora ya Yuda, msumba na msumba.+6 Wakati ku ŵeruzgi: “Chenjerani chomene na ivyo mukuchita, pakuti mukweruzgira munthu chara kweni Yehova. Wakuŵa namwe para mukweruzga.+7 Ntheura wofi wakufuma kwa Yehova uŵe pa imwe.+ Muŵe maso na ivyo mukuchita, pakuti kwa Yehova Chiuta withu kulije ubendezi,+ kutemwera,+ panji kupokera vimbundi.”+8 Mu Yerusalemu namo, Yehoshafati wakimika Ŵalevi na ŵasembe ŵanyake ndiposo ŵalongozgi ŵanyake ŵa nyumba za ŵawiskewo za Israyeli, kweruzgira Yehova na kudumura milandu ya ŵanthu awo ŵakukhala mu Yerusalemu.+9 Wakaŵaphalira kuti: “Muchitenge ivi mwa kopa Yehova, mwakugomezgeka, kweniso na mtima wakufikapo.*10 Para ŵabali ŵinu ŵiza kwa imwe kufuma mu misumba iyo ŵakukhalamo, na mulandu wa kuthiska ndopa+ panji ŵali na fumbo pa dango, languro, ulongozgi, panji vyeruzgo, imwe muŵachenjezge kuti ŵaleke kunangira Yehova. Para mwaleka kuchita nthena ukali wake ugolerenge pa imwe na ŵabali ŵinu. Muchitenge nthena kuti muleke kuŵa na mulandu.11 Amariya wasembe mulara, wali namwe kumovwirani pa chilichose chakukhwaskana na Yehova.+ Zebadiya mwana wa Ishimayeli ni mulongozgi wa nyumba ya Yuda pa chilichose chakukhwaskana na themba. Ŵalevi ŵaŵenge ŵateŵeti ŵinu. Muŵe ŵankhongono na kuchitapo kanthu, ndipo Yehova waŵe na awo ŵakuchita viwemi.”*+